Kulit Sihat Kemerah-merahan Guna Skrub DIY Bahan Dapur, Bakal Pengantin Pun Sesuai Amalkan

Kulit yang sihat tentunya menjadi idaman ramai kaum wanita. Namun tidak semua wanita bertuah memiliki kulit yang cantik. Walau bagaimanapun tidak mustahil untuk seseorang itu memiliki kulit yang sihat dan cantik asalkan dia rajin membelai wajah dengan perawatan wajah yang sesuai.

Perawatan wajah bukan hanya melalui rawatan moden sahaja tetapi boleh dilakukan menggunakan rawatan semula jadi. Syarat utamanya kita perlulah rajin untuk mengamalkannya dalam rejim kecantikan harian. Apabila dilakukan secara konsisten maka hasilnya pasti mengkagumkan.

Berikut perkongsian Nana Ismail.

RAHSIA KULIT KEMERAH-MERAHAN
Ramai yang menjadikan malam berinai join venture sekali dengan berlulur. Naikkan seri pengantin katanya.

Masyarakat #Banjar dulu memang sentiasa adakan majlis berlulur untuk bakal pengantin.

Berikut dikongsikan rahsia orang Banjar berkulit cerah kemerah-merahan. Boleh ikut petua ini.

BAHAN-BAHAN:
1 cawan beras pulut ( goreng tanpa minyak)
2 sudu besar air kunyit hidup
2 biji telur ( ambil putih sahaja)
Air sedikit

CARA-CARA:
1. Kisar halus beras pulut dulu.
2. Masukkan air kunyit dan putih telur. Gaul sebati.
3. Masukkan air sikit jika terlalu kental. Pastikan jangan terlalu cair. Biar pekat (sama tekstur seperti skrub yang dijual di pasaran)
4. Boleh lulur di seluruh badan atau celah pelipat hingga semua kotoran keluar.
5. Lulur kali kedua pada tempat yang sama dan biarkan kering sebelum bilas.
6. Bahagian muka sila lulur secara lembut. Buat urutan berpusar-pusar dan biarkan kering.

MANFAAT LULUR
*Hilangkan daki
*Mencerahkan kulit secara selamat
*Atasi masalah jerawat
*Buang sel kulut mati
*Sekatakan tona wajah
*Menyingkirkan lebihan minyak di wajah
*Menegangkan kulit
*Mengatasi masalah kulit terbakar / sunburn
*Menyihatkan kulit wajah dan tubuh badan
*Memudarkan parut jerawat
*Memudarkan lingkaran hitam mata

Mereka yang berkulit berminyak boleh amalkan seminggu 2-3 kali seminggu. Bagi mereka yang berkulit kering pula, cukup hanya sekali sahaja semingggu.

Untuk bakal pengantin, bahagian muka kalau nampak terlalu ketara kuning kunyit, bolehlah kerap-kerap guna pencuci muka untuk menyingkirkan warna kekuningan pada kulit.

Sumber kredit: Facebook Nana Ismail


Konsultan Kongsi Neelofa Gigih Tuntut Ilmu Parenting; “Bilal Dah Boleh Tidur Tanpa Dukung,”- Neelofa

Bagi seorang ibu tentulah ia pengalaman yang cukup manis, ini tidak terkecuali buat selebriti dan usahawan terkenal, Neelofa atau nama penuhnya Noor Neelofa Mohd Noor.

Ternyata Neelofa benar-benar menikmati setiap detik yang dikurniakan Yang Maha Esa dengan statusnya kini sebagai seorang ibu.

Perjalanan sebagai ibu bapa baru sesungguhnya amat mencabar selain menuntut kesabaran. Antara cabaran yang perlu dihadapi oleh seorang ibu ialah menidurkan anak. Akui Neelofa, sepanjang lima bulan bergelar seorang ibu, banyak perkara baru yang dipelajarinya.

Neelofa sanggup mengikuti kelas demi memantapkan lagi kemahirannya sebagai seorang ibu. Neelofa juga sempat berkongsi pengalamannya tentang perlatihan tidur (Sleeping Training) buat anak lelakinya, Muhammad Bilal.

Izinkan saya kongsi pengalaman menjadi guru sleep training kepada Neelofa dan anaknya Bilal dengan ayat-ayat yang santai.

Jujur, saya bukan peminat beliau. Dapat tahu Lofa dah melahirkan pun bila kenalan inform.

Lagi ‘wow’, Lofa follow saya di ig tapi saya pula entah kenapa tak ter tekan pula button follow back tu sehingga kini.

Yes tentu! But, saya juga cemas setiap kali menguruskan kes ibu bapa ’biasa’ yang lain. Tak pernah tak cemas sebab I care a lot about my work.

Kalau ada client yang struggle dengan kes masing-masing, saya pun sama serabut fikir sampai sakit-sakit kepala ni kerana saya selalu rasa tak puas hati dengan diri sendiri jika kes di tangan saya tak selesai.

Whatsapp dan inbox yang berpuluh-puluh malah amat biasa cecah ratus setiap hari saya TETAP USAHA jawab. Malah, saya follow up staf saya andai saya nampak ada lagi inbox yang tak di layan. Macam tu lah perangai saya bila berkerja.

Mungkin dah background pun bidang sales and marketing dulu , jadi saya expect engagement dengan individu yang ‘datang sendiri’ kepada kita ini, di jaga.

Juga, kerana saya juga faham perasaan bila kita benar-benar nak tanya atau minta pendapat tentang sesuatu yang ganggu fikiran kita kepada seseorang yang kita rasa ada jawapannya tetapi tak terlayankan.

So, busy macam mana pun saya akan jawab, walau kadang-kala ambil masa 2-3 hari malah seminggu.

Dan ya, SELALU SANGAT parents membalas: “MasyaAllah, saya tak sangka puan nak
balas” or “Terima kasih banyak puan sebab sudi reply mesej saya” or “ Its Ok puan lambat balas. Puan akhirnya balas ni pun buat saya lega dah “.

Berbalik kepada kisah Lofa, apa isu tidur Bilal yang cuba beliau selesaikan? Bilal mahu berdukung dan berdodoi setiap kali untuk tidur dan tuntutan ini semakin sukar untuk dipenuhi jika mahu di teruskan tambahan pula Bilal semakin hari semakin gebu gebas comel Ya amat!.

TAPI, kerana Lofa telah meminta custom made service di mana beliau membayar harga yang lebih mahal dari standard price dan beliau pula telah allocate masa untuk sesi yang extra dari standard servis, maka Ya, cemas dan pressure kendalikan kes beliau ini lebih lagi.

Saya ingat lagi pada satu sesi di mana beliau nampak jelas letih namun tak sekali pun semasa sesi tersebut beliau cakap apa-apa atau minta tamatkan sesi lebih awal.

Saya yang akhirnya buka mulut bertanya tentang keadaannya dan barulah beliau beritahu beliau pulang agak lewat malam semalam atas urusan kerja dan kemudian bangun malam menyusukan dan menukar lampin Bilal seperti mana ibu-ibu lain.

Lofa bukan saja fokus beri perhatian semasa sesi konsultasi, tetapi beliau ambil masa baca nota ( hands out dan nota rumusan setiap sesi yang saya hantar di Whatsapp beliau), aktif bertanya dan sentiasa bersemangat.

NEVER ONCE keluar ayat-ayat: “ Saya tak sempat”, “ Saya tak ada masa“ dan “ Saya busy”. Pernah beliau whatsapp saya pada lewat malam demi bertanyakan sesuatu yang beliau kurang faham.

Dalam salah satu sesi konsultasi kami, Bilal mula menangis keletihan nak tidur, Lofa terus sebut “Jom kita cuba sleep training kat Bilal sekarang” dan ajak saya masuk ke bilik Bilal. Laju beliau tukar lampin dan baju Bilal walau pembantunya ada disitu.

Kemudian kami bertiga: saya, Lofa dan pembantunya ‘berkurung’ di dalam bilik tidur Bilal lebih kurang setengah jam.

Kami menyorok dari di lihat Bilal demi tak nak ganggu proses Bilal cuba masuk sendiri namun dalam masa yang sama Lofa cuba nak fahamkan jenis-jenis tangisan Bilal dan waktu sesuai untuk beliau mula masuk campur.

Dah macam pencuri dah kami bertiga ni menyorok dan berbisik-bisik sesama sendiri. Tahan gelak bila tengok aksi masing-masing dalam keadaan begitu. Ini pastinya jadi momen yang saya tak akan lupakan sampai bila-bila.

Beliau juga sangat sempoi dan langsung tak menyusahkan. Beliau isi borang tempahan servis dan tunggu quotation sama seperti orang lain.Beberapa kali beliau perlu menunggu saya untuk dapat balas mesej beliau dan setiap kali beliau OK saja menunggu reply saya.

Jangan tak tahu ye di luar sana ada ibubapa yang bersikap kurang sivik bila lewat di layan. Mesej bertubi-tubi, habis diserang segala nombor, komen dan inbox yang ada dengan soalan dan permintaan yang tak sempat dilayan, ganggu staf saya termasuk pada waktu malam dan pada hujung minggu marah-marah pula.

Untuk tarikh sesi kedua tempoh hari dimana tarikh asal yang beliau mahukan tak sesuai dengan jadual saya, beliau OK saja tunggu kelapangan saya.

Itulah serba sedikit catatan saya dalam pengalaman jadi cikgu sleep training kepada Neelofa dan Bilal.

Terima kasih atas kepercayaan dan layanan baik yang diberikan. Semoga urusan Neelofa membesarkan Bilal selalu dipermudahkanNya asbab usahanya mencari ilmu yang tak pernah jemu.


Pengasas Tudung CAKENIS, Hanis Zalikha Akhirnya Temui Cara Atasi Masalah Yusof Iskandar Yang Hilang Selera Makan

Sebagai ibu bapa, Hanis Zalikha dan Hairul Anuar sentiasa mahukan sediakan Yusuf Iskandar dengan sajian pemakanan yang lazat. Pengasas tudung CAKENIS ini tidak pernah lokek kongsi cara membesarkan anaknya, malahan Hanis Zalikha juga tidak segan silu untuk bertanyakan sebarang kemusyikilan tentang anaknya di laman sosial.

Benda paling happy semalam, Yusuf nak makan sayur favourite dia dua tahun lepas! Sebenarnya kitorang hampalah sebab dia bukan ke dulu brokoli boi, tapi bila dia makin besar dia start pilih makan.

Dua tahun lepas Yusuf Iskandar digelar brokoli boy oleh pengikut Hanis laman instagram  kerana kekerapan makan sayuran kegemarannya berkenaan. Namun begitu, pada satu tahap Hanis dapati, Yusuf kurang berselera makan makanan favourite.

Positifnya tentang Hanis Zalikha membesarkan anak penuh teliti walaupun sekarang berbadan dua. Hairul sendiri akur bahawa Hanis sendiri yang akan menguruskan segalanya tentang Yusuf Iskandar.

Merujuk pakar nutrisi adalah salah satu jalan terbaik untuk menyelesaikan masalah kenapa Yusuf Iskandar mula tidak gemar makan sayuran lagi. Menurut Hanis, Yusuf paling suka minum susu dan itu adalah salah satu punca dia hilang selera untuk makan sayur.

Pernah terlintas dalam fikiran Hanis untuk mengambil beberapa vitamin bagi mengembalikan selera Yusuf makan sayur. Merujuk pada pakar pemakanan transisi anak-anak berumur 4 tahun untuk berubah dari pengambilan susu ke makanan amat sukar dan ini akan membuat mereka kurang zat.

Mereka juga mula perasan betapa sukar dan rumitnya ibu bapa untuk mendapatkan jumlah makanan dan nutrien yang mencukupi bagi anak-anak setiap hari. Terutamanya apabila anak-anak menjangkau usia tertentu yang sudah bijak membuat pilihan sendiri.

Melalui fasa pencarian makanan yang berbeza bersama Yusuf telah memberi inspirasi kepada mereka untuk mencipta jalan penyelesaian mudah menyediakan makanan. Ini adalah untuk kebaikan anak-anak dengan pengambilan nutrien yang mencukupi sambil menerokai pencarian rasa yang lebih menyeronokkan.

Toujour Kid Fruit & Vege Blend merupakan produk kisaran buah-buahan dan sayur-sayuran yang enak. Produk ini kaya dengan vitamin dan kalsium yang diperolehi secara campuran brokoli, tomato, habbatussauda dan pelbagai jenis buah-buahan terpilih.

Hanis rasa teruja apabila pertama kali memberi Yusuf  Toujour Kid Fruit & Vege Blend, anaknya sudah mula berselera makan nasi dan ada ketika selepas minum susu Yusuf meminta nasi.

Sejak dari itu Hanis akan pastikan Yusuf mengambil Toujour Kid Fruit & Vege Blend. Dan selepas dua minggu pengambilannya, alhamdulilah perlahan-lahan Yusuf kembali berselera untuk makan makanan kegemarannya.


Permintaan Ibu Yang Sakit Mahu Dia Jadi Anak Solehah, Detik Permulaaan Hijrah Oki Setiana Dewi 13 Tahun Lalu

Pelakon popular Indonesia, Oki Setiana Dewi kelihatan begitu aktif di laman Instagram miliknya. Pasti ada sahaja aktiviti yang dilakukannya. Dalam masa yang sama, Oki juga turut melakukan dakwah dengan cara yang tersendiri.  Senyuman manis yang terukir dibibir dengan kata-kata lembut yang dilontarkan sudah cukup membuatkan setiap individu terpaku dan terpesona melihatnya.

Oki merupakan salah seorang juri bagi program Gema Gegar Vaganza ini cukup popular dengan watak Ana dalam filem Ketika Cinta Bertasbih. Watak itu ternyata meninggalkan kesan yang cukup mendalam ke dalam hati penonton.

Ketika ditemui di Majlis Pelancaran Butik HIJUP di Malaysia yang lalu, Oki turut berkongsi kisah penghijrahannya kepada tetamu yang hadir. Cukup meruntun jiwa dan buat hati menjadi sebak. Apa tidaknya, kisah hijrah Oki rupanya mempunyai kaitan dengan penyakit yang dihidapi oleh ibunya.

Mula berhijab pada tahun 2005, Oki diduga apabila ibunya menghidap penyakit kulit yang agak parah dan dikatakan sudah tidak punya harapan untuk sembuh. Pada waktu itu, Oki tidak mempunyai wang yang cukup untuk membawa ibunya ke hospital.

Akhirnya dia bertanya kepada ibunya apakah bantuan yang boleh diberikan untuk meringankan beban ibunya.

Lalu ibunya menjawab, “Bantu ibu jadi anak yang solehah sahaja. Jadi anak yang baik dan taat kepada Allah sahaja. Tak perlu bantu yang lain.”

Memikirkan permintaan ibunya, akhirnya Oki mula berhijab pada tahun 2005 tanpa sebarang ilmu agama yang mencukupi. Itu merupakan ujian pertama di dalam hidupnya.

Setelah berhijab, Oki diduga lagi apabila mendapat tawaran lakonan yang memerlukan dirinya membuka hijab. Alhamdulillah, Oki tegas dengan pendiriannya dan tidak akan sesekali membuka hijab meskipun mendapat tawaran yang agak lumayan. Oki yakin Allah akan membantu jika dia mengikut jalan Allah.

Walaupun ibunya tidak mendapat rawatan di hospital, tetapi Allah telah membantunya secara perlahan-lahan untuk menjadi seorang hamba yang bertaqwa. Alhamdulillah, semoga Oki kekal istiqomah dan dikuatkan hati untuk menempuh segala dugaan Allah.

Tidak dapat dinafikan, HIJUP merupakan antara jenama Indonesia yang popular di Malaysia. Mengambil singkatan bagi ‘Hijab Up’, HIJUP.com merupakan laman web Indonesia yang mengetengahkan fesyen Islamik sejak tahun 2011 lagi. Berkonsepkan online mall, HIJUP.com menjual pelbagai jenis produk rekaan pereka fesyen muslimah Indonesia.

Menariknya, hjabi kini tidak perlu lagi beli menerusi online kerana HIJUP telah membuka butik fizikal pertama mereka di Malaysia yang terletak di Level G, The Curve, Mutiara Damansara. Dibuka sekitar awal Mei yang lalu, butik HIJUP sesuai untuk hijabi yang mahu tampil menawan dan bergaya dan dalam masa yang sama, masih mahu kekalkan gaya anggun dan sopan.


Wanita Ini Kongsi Sebab-sebab Doa Belum Dimakbulkan & Tip Termakbulnya Doa

Kita perlu sentiasa meletakkan keyakinan bahawa setiap doa yang dipanjatkan kepada Allah SWT tidak akan ditolak. Apabila kita yakin Allah itu Maha Pemurah, Maha Kaya, tentu kita juga akan yakin Dia mampu memakbulkan apa sahaja yang kita hajatkan.

Sebab itulah kita dianjurkan berdoa dengan menggunakan nama-nama Allah yang baik mengikut keperluan doa itu.

Allah SWT berfirman yang bermaksud: “Dan Allah mempunyai nama-nama yang baik (yang mulia), maka serulah dan berdoalah kepada-Nya dengan menyebut nama-nama itu.” (Surah al-A’raf, ayat 180)

TIP TERMAKBULNYA DOA

Bertaubatlah maka pertolongan ALLAH akan segera datang, insyaaAllah. ALLAH Swt berfirman,”Maka aku katakan kepada mereka, ‘Mohonlah ampun kepada Tuhanmu’, sesunguhnya Dia adalah Maha Pengampun, nescaya Dia akan mengirimkan hujan kepadamu dengan lebat, dan membanyakan harta dan anak-anakmu dan mengadakan untukmu kebun-kebun dan mengadakan (pula di dalamnya) untukmu sungai-sungai”. [QS Nuh: 10-12]

Yang sebelumnya suka melewat-lewatkan solat, maka mulailah solat di awal waktu. Yang sebelumnya dhuhanya hanya 2 rakaat maka tambahlah menjadi 4 atau 6. Yang sebelumnya jarang bertahajud, maka mulailah istiqomah tahajud.

Yang sebelumnya kedekut dalam bersedekah maka mulailah bersedekah. Yang sebelumnya kurang beristighfar, berselawat, berzikir dan lain sebagainya, mulailah lakukankannya.

Kalau belum ada tanda-tanda termakbulnya doa, maka ada sesuatu yang harus anda faham, mungkin anda PENDUSTA DOA atau kualiti doa anda masih kurang baik. Oleh kerana itu muhasabah diri.

Percaya lah bahawa ALLAH SWT sedang memberikan pelajaran dan pembelajaran erti berTuhan dengan benar. Istiqomah dalam doa dan malam harinya berdoa sampai bercucuran air mata.

Kalau dirasa tanda-tanda termakbulnya doa masih lambat, maka percepatkan ia melalui ibadah yang jauh lebih banyak dan khusyuk. Perbanyak solat, baca Qur’an dan sedekah atau amalan lainnya.

Pastikan dalam doa ada feel. Yakni ada berkait antara hati dengan Sang Pencipta. Kemudian ada keyakinan bahwa DOA nya pasti dan pasti di makbulkan.

HIJABISTA: Yakinlah apabila Allah SWT mengilhamkan kita untuk berdoa, sudah tentu Dia akan menerima segala hajat dan permintaan kita.


Ucapan Sempena Hari Raya Aidilfitri, Apakah Hukumnya, Ketahui Kesilapan Adab Ketika Hari Raya

Menyambut Aidilfitri dalam suasana normal kembali menjadi impian setiap insan. Aktiviti solat sunat hari raya di masjid, ziarah-menziarahi, dibenarkan namun perlu ada kesedaran untuk menjaga satu sama lain.

Kita menyambut lebaran mengikut kesuaian dengan normal baharu. Merayakan Aidilfitri ibarat meraikan hadiah daripada Allah SWT. Maka kita raikan Aidilfitri dengan penuh kegembiraan, kesyukuran dan kesederhanaan.

Hukum memberikan ucapan Aidilfitri adalah harus pada hukum syarak. Jelasnya, ia bukan sunnah ataupun termasuk dalam perkara bid‘ah. Namun, ucapan sempena Aidilfitri sebahagian daripada bentuk atau konsep ucapan tahniah yang pernah berlaku di dalam sirah.

Diriwayatkan apabila Nabi saw memberitahu para sahabat bahawa taubat Ka‘ab bin Malik diterima oleh Allah swt setelah tidak menyertai peperangan Tabuk, maka Talhah bin ‘Ubaydillah bangun memberikan ucapan tahniah kepada beliau.

Justeru, amalan tahniah adalah harus pada perkara-perkara yang baik dan tidak bertentangan dengan syarak. Sebagai contoh, ucapan tahniah di atas kejayaan dalam sesuatu peperiksaan, ujian dan seumpamanya.

Perkara-Perkara Sunat Pada Hari Raya Aidilfitri
1. Sunat memakai haruman bagi lelaki, manakala wanita tidak disunatkan kerana takut timbul fitnah. Sunat melalui jalan yang jauh ketika menuju ke masjid dan pulang melalui jalan yang dekat ketika pulang ke rumah.

2. Sunat menghidupkan malam Aidilfitri. Ambil peluang untuk menambah pahala dengan membaca al-Quran dan berzikir.

3. Sunat mandi berdasarkan hadis Ibnu Majah daripada Ibnu ‘Abbas ra.[2] Waktunya bermula apabila masuk separuh malam hari raya. Namun, sunat mandi selepas solat Subuh menurut Mazhab Shafi‘i, Maliki, Hanafi dan Hanbali. Selepas mandi sunat memakai haruman dan pakaian yang baik, membersihkan dan menghilangkan bau badan serta memotong kuku. Individu yang tidak bercadang ke masjid untuk menunaikan Solat Hari Raya Aidilfitri juga turut sunat mandi kerana ia merupakan hari untuk bercantik-cantik dan berhias-hiasan.

3. Makmun disunatkan datang awal ke masjid dengan berjalan kaki, iaitu selepas solat Subuh sebelum terbit matahari jika tiada uzur. Hal ini berdasarkan kata-kata ‘Ali ra yang diriwayatkan oleh al-Tarmizi. Manakala imam sunat datang lewat ketika solat hampir didirikan.

4. Sunat bersarapan sebelum bersolat kerana Rasulullah tidak keluar menunaikan solat kecuali selepas menjamah beberapa biji tamar berdasarkan hadis Anas yang diriwayatkan oleh al-Bukhari.

5. Menzahirkan keceriaan, kemesraan pada wajah apabila bertemu dengan saudara Islam, ziarah-menziarahi demi menguatkan ikatan perpaduan dan ukhwah islamiyah.

6. Sunat menunaikan solat Aidilfitri di tanah terbuka seperti padang sekiranya masjid penuh menurut Mazhab al-Shafi‘i. Majoriti ulamak berpandangan bahawa solat Aidilfitiri sunat diadakan di padang bukan di masjid, kecuali di Makkah, ia sunat diadakan di Masjid al-Haram.

Kesilapan Adab Pada Hari Raya
Ini antara beberapa kesilapan adab yang menyalahi sunnah Rasulullah SAW ketika kita rancak menyambut hari raya. Antara kesilapan adab tersebut ialah:

2. Banyak menonton rancangan televisyen sehingga tiada dalam kamusnya untuk menziarahi sanak saudara. Hal ini semakin membarah kerana tarikan rancangan yang begitu menarik lagi melalaikan.

3. Tidak menutup aurat atau berpakaian yang menjolok mata tanpa mengikut syariat Islam.

4. Memasang lagu-lagu dan nyanyian hari raya yang kurang sopan dan berlebih-lebihan dalam berhibur atas nama hari raya. Alangkah baiknya jika digantikan dengan alunan zikir, nasyid dan nyanyian sopan yang tidak keterlaluan.

5. Pergi beraya di rumah rakan-rakan dalam tempoh masa yang amat panjang sehingga mengganggu tuan rumah.

6. Mengkritik makanan yang dihidangkan atau membandingkan kelazatan makanan antara satu rumah dengan rumah yang lain.

7. Meminta duit secara berlebih-lebihan sehingga perasaan tuan rumah tertekan dan tidak selesa.

8. Bersalam-salaman antara lelaki dan perempuan yang bukan mahram atau berkumpul setempat sehingga timbul perasaan kurang selesa pada golongan yang beragama.

9. Pergi beraya di rumah seseorang sehingga lupa untuk menunaikan solat fardu dan melambatkan solat pada waktunya.

10. Lupa menziarahi golongan fakir miskin dan anak yatim, tetapi matlamatnya lebih kepada rumah bangsawan dan hartawan.

11. Merayakan hari raya sehingga sebulan dan tidak lagi mampu untuk menunaikan puasa sunat 6 hari dalam bulan Syawal.

12. Kurang bersedekah dan memberi bantuan kepada fakir miskin, anak yatim serta mereka yang berada dalam kedaifan.

13. Berlebih-lebihan dalam berpakaian sehingga menampakkan kemewahan yang melampau hingga membawa perasaan takbur, riak dan sombong.

14. Berkumpul secara beramai-ramai tanpa faedah dan tidak menghiraukan orang lain.

15. Terlupa untuk menziarahi pesakit di hospital atau mereka yang mengharapkan bantuan sebaliknya kita menyibukkan diri dengan kegembiraan yang melampau bersama rakan taulan yang sihat.

HIJABISTA: Matlamat utama hari raya ialah supaya kita bersyukur dengan segala nikmat yang Allah SWT kurniakan.


TONA TAN:  Maybelline Fit Me Matte + Poreless Liquid Foundation

Manakala untuk hijabi yang mempunyai kulit tona tan agar lebih berhati-hati memilih foundation bersesuaian. Namun sapuan Maybelline Fit Me Matte + Poreless Liquid Foundation mampu memberi kesan natural pada wajah.

Berikut adalah rangkaian pilihan Maybelline Fit Me Matte + Poreless Liquid Foundation yang sesuai untuk tona tan:


Checklist Amalan Pada Hari Jumaat, Jom Kita Kutip Lebih Banyak Pahala

Islam meletakkan Hari Jumaat sebagai ‘Sayyidul Ayyam’ iaitu penghulu segala hari. Ganjaran amal pada hari ini pula lebih berbanding hari-hari lain. Banyak kelebihan yang ada pada hari Jumaat dan keutamaan yang disediakan oleh ALLAH SWT kepada hamba-hamba-NYA.

Pada hari Jumaat juga, terkumpul banyak fadilat seperti yang dinukilkan dalam al-Quran dan as-Sunnah. Kesimpulannya, hari Jumaat merupakan hari yang agung disebabkan ia mempunyai banyak kelebihan, keistimewaan, dan kemuliaan berbanding hari-hari yang lain.

Alhamdulillah hari ini kita masih dikurniakan nafas untuk menyambung kehidupan semalam hingga dapat bertemu pada hari Jumaat barakah ini. Sungguh banyak nikmat yang boleh disyukuri hari ini. Subhanallah.

Dalam sebuah hadis yang diriwayatkan oleh Abu Hurairah r.a. , Nabi Muhammad SAW bersabda:

خَيْرُ يَوْمٍ طَلَعَتْ عَلَيْهِ الشَّمْسُ يَوْمُ الْجُمُعَةِ فِيهِ خُلِقَ آدَمُ وَفِيهِ أُدْخِلَ الْجَنَّةَ وَفِيهِ أُخْرِجَ مِنْهَا وَلَا تَقُومُ السَّاعَةُ إِلَّا فِي يَوْمِ الْجُمُعَةِ

Maksudnya: “Sebaik-baik hari ialah hari Jumaat, kerana pada hari itulah Adam diciptakan. Pada hari itu pula ia dimasukkan ke dalam syurga dan pada hari itu pula ia dikeluarkan daripadanya. Dan hari kiamat tidak terjadi kecuali pada hari Jumaat.” (HR Muslim)

Bersempena hari yang mulia ini, mari lakukan beberapa amalan sunnah yang diajarkan oleh Nabi Muhammad SAW.

1. MEMBACA SURAH AL-KAHFI

Daripada Abu Darda’ RA, bahawa Nabi SAW bersabda:

مَنْ حَفِظَ عَشْرَ آيَاتٍ مِنْ أَوَّلِ سُورَةِ الْكَهْف عُصِمَ مِنَ الدَّجَّالِ

Maksudnya: Sesiapa yang menghafal 10 ayat daripada awal surah al-Kahfi akan terselamat daripada fitnah Dajjal. (HR Muslim, Hadis Sahih)

2. SEDEKAH WALAU SEDIKIT

Daripada Abu Hurairah R.A, bahawa Rasulullah SAW telah bersabda:

إِذَا مَاتَ الإِنْسَانُ انْقَطَعَ عَنْهُ عَمَلُهُ إِلاَّ مِنْ ثَلاَثَةٍ إِلاَّ مِنْ صَدَقَةٍ جَارِيَةٍ أَوْ عِلْمٍ يُنْتَفَعُ بِهِ أَوْ وَلَدٍ صَالِحٍ يَدْعُو لَهُ

Maksudnya: “Apabila mati seorang manusia, terputuslah daripadanya amalannya kecuali tiga perkara: Sedekah jariah atau ilmu yang dimanfaatkan dengannya atau anak yang soleh yang mendoakan baginya.” (HR Muslim, Hadis Sahih)

3. PERBANYAKKAN SELAWAT KEPADA NABI MUHAMMAD SAW

Daripada Abu Umamah RA, bahawa Nabi SAW bersabda:

أَكْثِرُوا عَلَيَّ مِنَ الصَّلَاةِ فِي كُلِّ يَوْمِ جُمُعَةٍ؛ فَإِنَّ صَلَاةَ أُمَّتِي تُعْرَضُ عَلَيَّ فِي كُلِّ يَوْمِ جُمُعَةٍ، فَمَنْ كَانَ أَكْثَرَهُمْ عَلَيَّ صَلَاةً كَانَ أَقْرَبَهُمْ مِنِّي مَنْزِلَةً

Maksudnya: “Perbanyakkanlah berselawat ke atasku pada setiap hari Jumaat. Sesungguhnya selawat yang dibaca oleh umatku akan dibentangkan kepadaku pada setiap hari Jumaat. Barangsiapa yang paling banyak berselawat ke atasku, maka dia akan berada paling hampir denganku (di dalam Syurga).” (HR al-Baihaqi,Hadis Hasan)

4. MEMPERBANYAKKAN DOA

Daripada Abu Hurairah RA, bahawa Nabi SAW bersabda:

فِي يَوْمِ الجُمُعَةِ سَاعَةٌ، لاَ يُوَافِقُهَا مُسْلِمٌ، وَهُوَ قَائِمٌ يُصَلِّي يَسْأَلُ اللَّهَ خَيْرًا إِلَّا أَعْطَاهُ

Maksudnya: “Pada hari Jumaat ini ada satu masa yang sekiranya ditepati oleh seorang muslim dalam keadaan dia bersolat meminta sesuatu daripada Allah SWT, pasti Allah SWT akan memperkenankan permintaanya itu.”(HR al-Bukhari, Hadis Sahih)

Firman Allah SWT:

وَإِذَا سَأَلَكَ عِبَادِي عَنِّي فَإِنِّي قَرِيبٌ ۗ أُجِيبُ دَعْوَةَ الدَّاعِ إِذَا دَعَانِۙ فَلْيَسْتَجِيبُوا لِي وَلْيُؤْمِنُوا بِي لَعَلَّهُمْ يَرْشُدُونَ

Maksudnya: “Dan apabila hamba-hamba-Ku bertanya kepadamu (Muhammad) tentang Aku, maka sesungguhnya Aku dekat. Aku kabulkan permohonan orang yang berdoa apabila dia berdoa kepada-Ku. Hendaklah mereka itu memenuhi (perintah)-Ku dan beriman kepada-Ku, agar mereka memperoleh kebenaran.” (Surah al-Baqarah: 186)

5. MELAZIMI ISTIGHFAR

Daripada Abu Hurairah RA, bahawa beliau mendengar Rasulullah SAW bersabda:

وَاللَّهِ إِنِّي لَأَسْتَغْفِرُ اللَّهَ وَأَتُوبُ إِلَيْهِ فِي اليَوْمِ أَكْثَرَ مِنْ سَبْعِينَ مَرَّةً

Maksudnya: “Demi Allah, sesungguhnya aku beristighfar kepada Allah dan memohon ampun kepada-Nya setiap hari lebih daripada 70 kali.”(HR Bukhari, Hadis Sahih)

Daripada Syaddad bin Aus r.a., bahawa Nabi Muhammad SAW bersabda:

سَيِّدُ الِاسْتِغْفَارِ أَنْ تَقُولَ: اللَّهُمَّ أَنْتَ رَبِّي لاَ إِلَهَ إِلَّا أَنْتَ، خَلَقْتَنِي وَأَنَا عَبْدُكَ، وَأَنَا عَلَى عَهْدِكَ وَوَعْدِكَ مَا اسْتَطَعْتُ، أَعُوذُ بِكَ مِنْ شَرِّ مَا صَنَعْتُ، أَبُوءُ لَكَ بِنِعْمَتِكَ عَلَيَّ، وَأَبُوءُ لَكَ بِذَنْبِي فَاغْفِرْ لِي، فَإِنَّهُ لاَ يَغْفِرُ الذُّنُوبَ إِلَّا أَنْتَ

Maksudnya: “Sayyid al-Istighfar hendaklah kamu mengucapkan: Ya Allah, Engkau adalah Rabbku, tidak ada Ilah yang berhak disembah dengan benar melainkan Engkau. Engkau yang menciptakan aku dan aku adalah hamba-Mu. Aku di atas perjanjian-Mu dan janji-Mu sesuai dengan kemampuanku. Aku berlindung kepada-Mu dari keburukan perbuatanku, aku mengakui nikmat-Mu kepadaku dan aku mengakui dosaku kepada-Mu, maka ampunilah aku. Ini kerana, tiada yang dapat mengampuni dosa melainkan Engkau.” (HR al-Bukhari, Hadis Sahih)

Semoga kita dapat memperbanyakkan amal di hari Jumaat yang barakah ini.


Elak Dikenakan Bayaran Tambahan. Jangan Sumbat Bilik Macam Sardin. Peringatan Untuk Gang Travel!

Berlibur bersama girl gang travel dan keluarga memang sesuatu yang menyenangkan. Apalagi jika staycation di hotel sambil melepas penat bersama teman atau keluarga. Namun, menginap di hotel dengan membawa banyak tetamu harus mematuhi aturan yang sudah ditetapkan. Sebab, hotel telah menetapkan jumlah maskima tetamu yang akan menempati satu bilik.

Pihak hotel telah menetapkan aturan, jika bilik hotel hanya boleh ditempati oleh dua orang dewasa. Hal tersebut biasanya yang dilanggar oleh para tetamu, terutama kalangan muda-mudi. Untuk menghindari hal tersebut, tetamu boleh memesan satu bilik lagi agar sesuai dengan kapasiti bilik.

Jika bilik diisi dengan lebih dari dua tetamu, maka akan ditegur dan dikenakan bayaran tambahan. Tetamu yang berumur 18 tahun ke atas dikenakan bayaran tambahan. Namun, terkadang tetamu sering melanggar peraturan bilik dengan mengisi jumlah yang melebihi kapasiti.

Untuk lebih praktis dan tetap ingin berkumpul dalam satu bilik, tetamu boleh menambahkan extra bed. Setiap hotel memiliki aturan maksima, penambahan extra bed di bilik masing-masing. Paling maksima tiga orang satu bilik.

Dengan extra bed, tetamu tetap boleh berkumpul dengan girl gang travel atau keluarga. Namun menambahkan extra bed boleh bilik agak padat. Hal ini tidak jadi masalah bagi gang travel yang mempunyai bajet utntuk penginapan.

Jika menambah extra bed, tetamu juga akan mendapat fasilita breakfast untuk seorang. Namun bergantung pada syarat yang hotel tetapkan. Hotel hanya akan meminta bayaran tambahan breakfast bagi tetamu yang tidur dengan extra bed.

Bagi keluarga yang menginap dengan jumlah yang ramai, boleh mengunakan fasiliti connecting room. Connecting room merupakan dua bilik hotel berbeza, namun dilengkapi dengan pintu penghubung.

Fasiliti ini biasanya sering digunakan oleh para keluarga yang membawa banyak anak. Jika dengan connecting room ibu bapa boleh mengawasi anak-anak yang berada di bilik sebelah. Jika berada di connecting room seperti menginap di dalam satu bilik.

Jika membawa tetamu yang ramai, lebih baik jujur dengan pihak hotel. Tetamu sebaiknya tidak masuk diam-diam ke dalam hotel. Hal tersebut merupakan pelanggaran dan tetamu dapat dikenai denda.

Sebagai contoh, ketika tetamu mengaku menginap hanya dua orang, namun ada dua atau empat orang lainnya, maka pihak hotel berhak memberi teguran hingga ada bayaran tambahan. Pihak hotel juga wajib menyimpan data semua tetamu yang tinggal dalam hotel.

Jika tetamu merasa kurang informasi mengenai bilik yang akan ditempatkan, staf hotel akan menunjukan secara langsung kepada para tetamu. Hal ini bertujuan agar tetamu boleh mengukur sendiri adakah bilik tersebut cukup untuk mereka. Lalu adakah mereka harus menambah bilik atau extra bed. “Pihak hotel boleh menunjukan bilik yang sesuai mengikut kapasiti tetamu.


Telur Rebus, Nasi Segenggam, Buahan Rahsia Wanita Ini Mudah & Pantas Lenyapkan 10 KG

Semakin hari semakin ramai yang tampil di media sosial berkongsi kisah mereka berjaya mengurangkan berat badan. Rata-rata sebelum ini berat mereka mencecah 100 kg dan setelah mengamalkan diet, hilang separuh dari berat asal. Mereka ini tidak sesekali skip makan, malah ada yang mengambil hidangan empat hingga lima kali dalam sehari.

Diet yang diamalkan memanglah tidak skip makan tetapi menekankan 12 aspek lain yang dipratikkan dalam amalan untuk mengurangkan  berat badan.

Assalamualaikum ramai hok pm mek tny make gapo…ni mek share hok mano nok turun berat cara sihat deh…mek share ni utk kebaikan bersama..uti sihat sama2…ni menu mek utk lost weight 10kg pertama…utk KG seterusnya…menu lain plok deh…follow menu ni dulu lah dehhh…

1-❎ air manis

2-❎ air ais

3-✅ 3liter air sehari, at least.

4-❎ makanan bergoreng

5-minum green tea kosong tanpa gula time bfast n sebelum tido

6-BREAKFAST 6.30pm-8.30am wAJib
-conflakes kosong xboleh cococrunch ka honeystar ke xboleh..(try kellogs conflakes ,sedap)+low fat milk (brand farm fresh bagus tapi expired cepat ,so amik dutch lady low fat milk pun da ok) @ telur 2 biji, xkisah masak ke separuh masak ke @overnight oat (rendam oat dlm susu low fat semalaman,nk makan baru tabur buah atas tue)

7-SNACKING-10.00 am-11am
Buah apple hijau,pisang atAu apa ² je buah buahan ..yogurt pun bagus ..yogurt amik yg natural low fat (lagi baik greek yogurt) snacking nie bagus untuk mengelak kita makan banyak time lunch n dinner .

8-.LUNCH 12.30PM-2.00PM Wajib
Nasi segenggam (seeloknya brown rice )+ikan bakar@ayam bakar@telur+sayur banyak lagi bagus..NASI XLEH ADA KUAH kalo xleh juga mkn nasi kering boh la 2 sudu kuah JANGAN lebih..lunch kalo xmo nasi leh tukar ke roti..TAPI BUKAN ROTI PUTIH..leh amik roti gardenia canadian purple wheat -plastik color purple(kat 7e taman sena ada) @ wholemeal gardenia (plastik hijau)..tp paling bagus purple tu sbb GI rendah ..GI tu ka kandungan karbo..

9-DINNER 6.00PM -8.00pm
Apple hijau & sup ayam @sayur

10- workout at least 3 kali seminggu…apapun pemakanan tu penting..workout saja makan xjaga memang berat xakan turun tp jaga pemakanan xworkout berat mesti turun (lambat ) workout n jaga pemakanan mesti turun (cepat)?

11-tido kena cukup

12-xleh stress ² ?

PS-UNTUK PERMULAAN KALO XLEH IKOT YG ATAS CUBA SLOW ² .KURANGKAN PORTION MAKANAN..CTH BFAST MAKAN NASI LEMAK 2 BUNGKUS KURANGKAN JADI 1 BUNGKUS..MCMTU GAK GAN LUNCH,SELALU NASI TAMBAH AMIK NASI BIASA PASTU NEXT WEEK KURANGKAN KE SEPARUH PASTU BARU KURANGKAN KE SEGENGGAM @SUKU

Xpaham leh tanya mek


Ramai Tak Tahu 10 Salon Ini Khas Sediakan Rawatan Rambut Untuk Pengunjung Mesra Muslimah

Keterampilan diri sempurna bukan hanya dari hijab yang cantik, malahan penjagaan mahkota harus diurus terlebih dahulu. Ramai hijabi tidak mengetahui kewujudan salon khas untuk wanita bertudung.

Kebanyakkan mereka kurang yakin berkunjung ke salon kerana bimbang ketika menjalani rawatan ada pengunjung bukan muhrim memasuki salon ketika aurat mereka terdedah.

Wanita bertudung memerlukan penjagaan rambut yang lebih rapi dan menyeluruh berbanding wanita yang tidak bertudung. Lebih mudah jika melakukan rawatan rambut di salon.

Masalahnya susah untuk mencari salon yang khas buat wanita muslimah. Di sini Hijabista salon khas untuk muslimah menjalani rawatan rambut mesra muslimah .

Di premis ini, hanya pelanggan wanita yang dibenarkan masuk.dan salun ini menggunakan konsep moden dan dihiasi dengan amat cantik sekali. Kedai gunting rambut ini mengamalkan syariat dan menjaga aurat kaum wanita. Rawatan yang “special” dalam salon ini ialah rawatan akar rambut dengan madu.

Lokasi: 14B, Jalan Plumbum Q, Seksyen 7, Shah Alam

Waktu kerja: Setiap hari kecuali hari Selasa

Facebook: Siti Salon | Al – Zahrah

Salon ini terletak di Alor Setar. Walaupun salon kecil dan ruang terhad, ia masih membekalkan perkhidmatan yang paling profesional dan ramah yang anda boleh jumpa di Kedah. Kakitangan di sini tidak kedekut berkongsi ilmu menjaga rambut dan mendapat sambutan hangat daripada penduduk di Alor Setar.

Lokasi: No. 20, Tingkat 1 Komplex Perniagaan utama Sambungan Sultanah Alor Setar Kedah

Salon ini bertemakan konsep rona bunga ungu, ia membekalkan kawasan bertutup khas untuk wanita yang bertudung untuk menjalankan rawatan atau gunting rambut. Salon ini di miliki oleh pelakon terkenal Fasha Sandha.

Lokasi: 33 – 1, Jalan Wangsa Delima 13, Wangsa Maju, 53300 Kuala Lumpur, Wilayah Persekutuan Kuala Lumpur

Wangsa Walk, Wangsa Maju bersebelahan dengan OCBC

Waktu kerja: setiap hari 11am – 9pm

Fynna pernah muncul di paparan surat khabar Metro. Salon ini menawarkan perkhidmatan penjagaan rambut dan kecantikan. Salun ini sering kali menjalankan promosi dan menawarkan diskaun kepada pelanggan lama sehingga 50 %.

Lokasi: 27 -1, Jalan Lagenda Suria 1, Taman Lagenda Suria, 41300 Hulu Langat, Selangor.

Salon ini dapat memenuhi keinginan wanita muslimah yang mengejar kesihatan dan kecantikan. Di sini membekalkan kawasan untuk muslimah menjalankan rawatan berdasarkan konsep islam.

Lokasi: No. 23 -1 – A, Jalan Kristal AS7/AS, Sek 7, Shah Alam.

Waktu kerja: Setiap hari kecuali Isnin

Facebook: Iris Salon & Spa

Salon muslimah ini membekalkan anda kawasan yang selesa dan rawatan serta perkhimatan gunting rambut yang profesional untuk golongan wanita. Rawatan lain yang istimewa termasuklah rawatan inai uban, steam treatment, facial dan lain – lain.

Lokasi: No 579 -G, Jalan Samudera Utara 2, Taman Samudera, Batu Caves

Waktu kerja: Setiap hari 10.30am – 7pm kecuali Ahad

Facebook: Sue Beauty Saloon

Di sini lah tempat rawatan dan salon yang semua muslimah mengidam – idamkan. Pelanggan pasti merasa amat selesa dan selamat sekali kerana tiada kaum lelaki dibenarkan untuk memasuki premis ini.

Lokasi: 104, Jalan Burhanuddin Helmi, Taman Tun Dr. Ismail

Facebook: Hurunainoasis Spa

El-Rahah menyediakan ruang yang luas, tertutup dan privasi hanya untuk wanita Islam sahaja.

Lokasi : 55-1 Jalan 8/35 Bandar Baru Bangi

Waktu kerja: Selasa – Khamis : 11:00 am – 8:00 pm
Jumaat : 11:00 am – 8:00 am
Sabtu : 10:00 am – 7:00 pm
Ahad : 10:00 am – 6:00 pm

Facebook Jazeerat El Rahah – Professional Hair Salon for Muslimah

Semua wanita datang kepada kami kerana kepakaran kami menyediakan perkhidmatan rawatan kecantikan untuk semua peringkat pusingan hidup. Kami peneraju menyelesaikan masalah penjagaan rejim kecantikan dari hujung rambut ke hujung kaki.

Lokasi : 17-3 Platinum Walk, Jalan Langkawi Setapak, 53300 Kuala Lumpur

Waktu Kerja: 10 am – 7 pm

Eka Roots adalah pusat kesihatan rambut dan kulit kepala di Bangsar. Rawatan untuk pertumbuhan rambut, rambut kering dan warna rambut dengan rawatan henna dan salun. Walaupun pemiliknya bukan Islam tetapi tetap menyediakan ruang khas utntuk muslimah

Lokasi : 123 Jalan Maarof, Bangsar

Kuala Lumpur, Malaysia


Ustaz Ini DEDAH Rahsia Nak TAWAN Hati Suami, Confirm Bahagia Hingga ke JANNAH!

Biasalah hidup sebagai suami isteri pasti ada turun naik dalam perhubungan.  Bukan sahaja yang lama, tetapi yang baru juga tak terlepas daripada dugaan berumah tangga. Ada masanya tidak salah bergurau manja dan ada kalanya juga berlaku ‘gaduh-gaduh manja’. Orang kata barulah merasai nikmati sebenar dalam berumah tangga.

Maklumlah orang perempuan ini kita tidak tahu sejauh mana merajuknya. Lebih-lebih lagi jika tidak dapat barang yang dihajati. Namun kuasa wanita ini sebenarnya terletak pada mulutnya yang manis tika berbicara. Hati lelaki boleh cair jika isteri memanggilnya dengan panggilan ‘abang’ dengan suara cukup lembut.

Seperti perkongsian Ustaz Abdullah Khairi yang mana menceritakan pengalamannya mengikut isterinya membeli belah selama berjam-jam. Walaupun tengah manis (ketika bulan puasa) tetapi dek kerana panggilan manja yang cair di telinga itu menyebabkan dia mengikut sahaja kehendak isteri tersayang.

Daripada cerita Ustaz ini, memang benar wanita ini daya penariknya adalah pada mulutnya. Jika dia bersuara cukup lembut dan menggoda pasti segala rasa marah (jika salah) akan lenyap begitu sahaja. Isteri disarankan menggunakan nada sayu ketika meminta pertolongan pada suaminya. Nescaya suami akan terus menuruti kehendak isterinya.

Jom dengar perkongsiannya yang boleh kita gunakan untuk dijadikan panduan dalam melayari kehidupan berumah tangga. Baik yang sudah lama atau baru berkahwin boleh ikut petua dimaksudkan Ustaz ini. Insya-Allah berkekalan hingga ke jannah.


Fabrik Dan Mainan Warna Aksesori Menjadi Keutamaan Hijabi Untuk Aktif Bersukan

Bersukan memerlukan hijabi berada dalam keadaan yang selesa supaya mudah melakukan aktiviti-aktiviti sukan sepanjang hari. Oleh itu, banyak perkara dan faktor yang perlu dititikberatkan seperti cara bersukan serta persiapan sebelum bersukan.

Salah satu persiapan sebelum bersukan adalah dari segi pemilihan baju sukan kumpulan. Sama ada anda bersukan secara individu atau berkumpulan, baju sukan memainkan peranan penting dalam memberikan kesan dan impak tenaga anda dalam bersukan.

Baju yang tidak selesa akan menjadikan mood anda hilang dan tiada keyakinan diri sepanjang hari. Bagaimana pula untuk menjadi juara dalam bersukan? Oleh itu, pemilihan baju untuk bersukan penting bagi mengelakkan segala masalah berlaku dan untuk menaikkan semangat serta performance anda dalam bersukan.

Bagi hijabi pula penting untuk memilih fabrik sport hijab ketika bersukan kerana memilih fabrik yang salah menyebakan ketidakselesaan menjalani latihan bersukan. Berikut adalah tip bagi hijabi untuk memilih baju dan aksesori sukan.

Kenal pasti jenis kain atau fabrik yang sesuai untuk dipakai. Pemilihan jenis fabrik haruslah tahan lasak dan tidak mudah koyak, lebih sesuai jika kalis air kerana sukan akan mengeluarkan peluh yang banyak dan seandainya baju anda basah lencun disebabkan peluh, pastinya anda dan orang sekeliling juga tidak merasa selesa.

Sebagai contoh, baju sukan yang terbaik adalah dari kain jenis Plaschevuyu, Tweed, suede dan lain-lain lagi. Selain itu, untuk mendapatkan ruang udara yang selesa dan sihat, baju sukan juga mestilah mempunyai butang atau lubang kecil mahupun zip.

Baju sukan yang selesa juga haruslah mempunyai sifat elastik dimana bahagian lengan yang selesa perlu mempunyai sifat elastik untuk memudahkan anda menggerakkan tangan dan melakukan sesuatu. Tanpa sifat elastik atau getah, angin akan meniup dan menyukarkan anda bergerak untuk melakukan aktiviti. Selain itu, bahagian yang sentiasa memerlukan regangan dan gerakan seperti pinggang juga perlu mempunyai elemen pakaian yang bergetah atau mudah ditarik. Begitu juga dengan bentuk baju, ukuran baju sukan perlulah selesa dan tidak ketat.

TIP MUDAH: Semakin banyak anda berpeluh, lebih banyak anda sebenarnya memerlukan kain dibuat dengan peratusan yang lebih tinggi daripada bahan-bahan sintetik yang berkualiti tinggi, serap peluh seperti Spandex, Lycra atau elastane dan anda akan tetap sejuk.

Anda harus berhati-hati tentang pilihan warna. Faktor ini penting untuk dipertimbangkan. Reka bentuk pakaian harus mengandungi kelenturan. Apabila hijabi memakai kombinasi warna yang baik, hijabi akan berasa segar dan juga orang lain berasa tidak pelik apabila melihat.

Perkara lain yang perlu anda lihat ialah saiz pakaian sukan anda. Aspek ini perlu di beri perhatian bahawa jenama yang berbeza mempunyai beberapa perbezaan saiznya, jadi anda harus menyemaknya sebelum membeli. Apabila memilih saiz mengikut bentuk badan, anda pastikan anda selesa semasa bersenaman. Juga, pemilihan yang betul akan membolehkan anda bebas bergerak. Pakaian anda tidak seharusnya terlalu ketat atau terlalu longgar.

Paling penting bagi hijabi yang aktif bersukan jangan sesekali menyarungkan hijab yang tidak sesuai iaitu hijab yang tidak menyerap peluh. Fabrik yang tidak sesuai akan membuat rambut hijabi berpeluh dan kepam ketika menjalani aktiviti bersukan.

Terbaharu dari Tudung People Najwa Sport Hjab diperbuat daripada jersi jaring prestasi pengeringan yang cepat, koleksi ringan dan bernafas ini membuatkan hijabi selesa. Malah hijabi tetap aktif dengan keselesaan yang maksima. Dilengkapi dengan penutup dagu, awning lembut untuk perlindungan matahari dan pengudaraan dan Mesh Jersey membolehkan penyebaran haba dan penyerapan kelembapan serta cepat kering. Potongan melengkung untuk hijabi tampak lebih kasual dan juga di datangi dengan jenis bawal dan shawl.

Najwa Sport mana yang sesuai untuk hijabi?

Najwa Sports Hijab – larian, berbasikal, bersukan

Najwa Sports Lite – Seni Bela Diri, Badminton / tenis, bola keranjang / bola jaring

Najwa sport shawl – Sesuai untuk latihan kasual dan travel.

Najwa Sports Basic – Yoga, pilates, gim, perkhemahan, jogging

Amat sesuai uhtuk hijabi bergaya walaupun ketika bersukan. Ramai antara mereka yang gemar menyarungkan hijab dengan padanan topi agar tampak lebih stailo. Tidak kurang juga padanan jam tangan yang menjadi penarik si hijabi.

Padanan warna yang menarik membangkitkan mood hijabi ketika melakukan aktiviti sukan, tak kurang hebatnya koleksi terbaharu ICE WATCH, Antara model jam terbaru yang akan berada di sana termasuklah koleksi ICE on Fire yang baru dilancarkan semalam.

Terbahagi kepada 4 rekaan berwarna merah putih, jam tangan ini mempunyai tali silikon dan hanya dijual pada harga RM339. Menarik bukan!

Menariknya lagi hijabi boleh turut serta dalam larian yang dianjurkan oleh ICE WATCH dan dibawa oleh Habib Grup.Setelah epat tahun berturut-turut menganjurkan acara larian ini namun tahun 2019, Ice-Watch melakukan sedikit perubahan di mana larian yang bertema Light Up The Day Run 2019 ini akan dianjurkan pada waktu pagi.

Bertempat di IOI City Mall Putrajaya pada 8 Disember ini, hijabi boleh membawa kawan dan ahli keluarga untuk turut sama berlari, berseronok dan menghabis masa dengan aktiviti sihat.

Ia terbuka kepada 2 kategori iaitu 5 kilometer dan 10 kilometer. Bagi mereka yang mencatatkan masa pantas untuk setiap kategori tersebut, tentunya Ice-Watch juga ada menyediakan hadiah menarik untuk peserta!

Selain daripada acara Light Up The Day Run 2019, peserta juga boleh melihat model-model jam cantik dan terbaru dari Ice-Watch dan stor Time Zone Malaysia di Habib Group Exhibition yang bertempat di aras Ground Floor, bangunan IOI City Mall pada hari tersebut.

Untuk info lanjut tentang Ice-Watch Light Up The Day Run 2019, korang boleh kunjungi laman web The Marathon Company. Pendaftaran sudahpun dibuka secara online di racexasia.com.


Datuk Siti Nurhaliza Ajak Banyakkan Berselawat, Tanda Kecintaan Kepada Nabi SAW

Selawat ke atas Rasulullah SAW merupakan satu tuntutan di dalam agama ini. Ini kerana, di sana terdapat banyak kelebihan bagi orang yang sentiasa berselawat ke atas Nabi SAW sebagaimana yang dikhabarkan oleh Baginda SAW:

Melalui perkongsian Datuk Siti Nurhaliza di laman Instagramnya, beliau mengajak untuk berselawat dan memperbanyakkan amalan berselawat.

“Sesiapa yang berselawat kepadaku sekali, maka Allah berselawat ke atasnya sebanyak sepuluh kali.” Hadis riwayat Muslim (1530), an-Nasa’i (1295) dan at-Tirmizi (485)

KELEBIHAN BERSELAWAT:
Membaca selawat untuk Nabi SAW adalah ibadat yang agung dan merupakan salah satu tanda kecintaan kepada Nabi SAW sekaligus menjadi faktor utama untuk mencapai syafaat Nabi SAW di hari Kiamat kelak.

TERDAPAT BEBERAPA KELEBIHAN BERSELAWAT ANTARANYA:
1)Selawat merupakan salah satu amalan paling utama.
2)Boleh menghapuskan kesalahan dan dosa.
3)Jaminan untuk mendapat rahmat Allah dunia dan akhirat serta syafaat Nabi SAW.
4)Menjadi benteng sifat munafik dan kafir.
5)Selamat daripada huru-hara hari Kiamat.
6)Menjadi penyebab hajat, doa dan amalan baik diterima Allah.
7)Tiket untuk mudah memasuki Syurga dan terlepas daripada perhisaban yang rumit.
8)Menggantikan sedekah bagi mereka yang tidak mampu bersedekah.
9)Dikasihi oleh Nabi SAW dan dapat turut serta mendampingi Baginda di Syurga kelak.
10)Kehidupan di dunia penuh ketenangan dan bahagia manakala di Akhirat kelak terlepas daripada segala yang mendukacitakan.

Kesimpulannya marilah kita memperbanyakkan amalan berselawat. Kita jadikan satu rutin harian yang ‘wajib’ dilakukan setiap hari.


“Ramadan Nak Muhasabah Diri Dan Tenang Beribadah..” Koleksi Syawal Fiziwoo Dah Siap Untuk Dijual

Setiap tahun pasti koleksi baju raya menjadi tumpuan umat Islam bagi meraikan bulan yang penuh kegembiraan. Mencari helaian sempurna pastinya menjadi satu kemestian bukan untuk diri sendiri malah untuk pasangan dan keluarga.

Menyarungkan koleksi raya sentuhan dari pereka tempatan sudah menjadi menjadi impian setiap gadis malah angan dipasang apabila melihat selebriti menyarungkannya. Fiziwoo antara jenama yang menjadi bualan si fashionita. Siapa tahu angan-angan jadi kenyataan!

Sebagai jenama yang amat mengutamakan kepuasan pemakai, koleksi terbesar dari Fiziwoo ialah satu perkataan yang mempunyai makna yang amat besar dari segi luaran dan dalaman. Selesa, anggun, rapi dan pratikal jika digabungkan bersama keyakinan yang tinggi pasti menaikkan seri gaya Aidilfitri anda.

Ini juga bertepatan dengan pemilihan fabrik dan warna dalam koleksi ramadan dan raya, duo hebat ini mahu semua orang merasai helaian koleksi raya dari Fiziwoo. Masih mengekalkan estetika Fiziwoo yang terkenal dengan kemasan, sofistikated dan mewah dengan harga mampu milik, jenama ini mempersembahkan rekaan klasik yang dimodenkan dengan silhouette warisan lama namun diberi nafas baru dan istimewanya sulaman (embroidery) biku premium.

Untuk Ramadan dan Raya 2023, Fiziwoo menyajikan tidak kurang dari 100 rekaan yang membangkitkan tradisi Asia untuk wanita moden beribadah.

“Untuk beribadah kita perlu pakaian yang cantik dan selesa, melihat pada tempahan tahun-tahun sebelum ini ramai yang mahukan rekaan jubbah, kaftan bagi menghadiri majlis beribadah di bulan puasa. Jadi koleksi Ramadan kali bersifat untuk beribadah,” kongsi Fizi di majlis pelancaran tudung WooFiziwoo X Tudungruffle.

Koleksi Ramadan 2023 merupakan gubahan rekaan ekspresif yang benar-benar membangkitkan mood dan aura untuk beribadah, kerana rekaan Fiziwoo tidak akan mengecewakan anda, didatangkan dengan pelbagai warna dan saiz, hijabi plus saiz usah ragu kerana koleksi ini tersedia dari saiz xs hingga 7XL. Cantik untuk beribadah malah sesuai digayakan bila-bila masa sahaja.

Mempunyai tiga segmentasi yang berbeza, kolabratif dengan AEON yang akan dilancarkan pada 26 Februari. Koleksi ini juga mempunyai pelbagai pilihan warna yang didatangkan sekali dengan koleksi baju melayu. Matchy dengan Si Dia! Koleksi kali ini sememangnya semua untuk wanita yang ingin kelainan dan tampak segar apabila digayakan dipagi raya.

Mempunyai kualiti dan teknikal yang wow, secara tidak sedar menjadi titik inspirasi untuk Fiziwoo mengekalkan kesempurnaan dalam setiap helaian. Kemasan dan fabrik yang tampak mahal, koleksi ini menawarkan harga yang berpatutan bermula dari RM159. Anda akan menemui pancaran warna yang berani dalam koleksi Eid 2023 Fiziwoo, yang masih mengekalkan koleksi pertengahan yang lebih jelas dan mewah dengan lace begitu juga koleksi raya FiziwooLuxe.

Mempunyai koleksi terbesar khas untuk anda semua pasti persiapan dan perancangan telah di buat lebih lama lagi. Apatah lagi Fizi menegaskan pada bulan Ramadan kali ini, tumpuan untuk beribadah.

“Bulan Ramadan adalah bulan yang buat anda bahagia dan gembira, tetapi bukan untuk pereka dan tukang jahit. Bulan Ramadan segala ketakutan datang untuk menyiapkan segala tempahan, adakalanya saya tak dapat beri tumpuan pada ibadah. Perkara itu yang membuat saya gusar”

“Apabila umur sudah meningkat saya perlu fikir ke hadapan, kita ini hidup tak lama, esok lusa kita boleh ‘pergi’”. Apa yang boleh kita sumbang pada masyarakat yang boleh menjadi amalan ibadah dan saya juga boleh beribadah dengan tenang pada bulan Ramadan,” luah Fizi apa yang dirasainya selama 12 tahun dalam industri ini.

Dia juga berharap keluaran-keluaran yang datang akan selari dengan apa yang dimahukan sama ada kebaikan di dunia mahupun kebaikan yang menjadi saham diakhirat kelak juga usahanya dirahmati olehNya. Sedikit informasi semua koleksi Ramadan dan Raya Fiziwoo boleh didapati di laman sesawang rasmi Fiziwoo dan fizikal store.


Lupa Pakai Deodarant? Guna Hand Sanitizer Pun Boleh Elak Bau Badan

Personaliti dan kebersihan diri individu sering diukur menerusi penampilan yang kemas serta aroma tubuh menyenangkan.

Selain menarik perhatian individu lain menerusi deria mata yang melihat, rasa sensitif dan kepekaan deria hidung memainkan peranan penting bagi memastikan kehadiran kita mampu diterima sebaiknya.

Semua orang pasti berpeluh dan berpotensi memiliki bau badan yang kurang sedap. Salah satu cara untuk menghilangkan bau badan adalah dengan menggunakan deodorant agar bau badan tidak mengganggu. Deodorant sendiri merupakan produk kosmetik yang memang dibuat khusus untuk membunuh bakteria penyebab bau badan.

Pernah tak anda terlupa memakai deodorant ketika keluar rumah atau pergi ke pejabat?

Pasti anda rasa tidak yakin dibuatnya. Risau badan berbau nanti hingga boleh membuatkan orang sekeliling mengata pula.

Jangan risau, kerana anda masih boleh mengatasi masalah ini tanpa menggunakan deodorant pun. Memetik laman purewow, apa yang hanya anda perlukan ialah hand sanitizer.

Pilih sahaja hand sanitizer kegemaran anda. Apa pun jenisnya, ia mampu menggantikan fungsi deodorant pada ketiak. Jadi ketiak anda tidaklah berbau sehingg menyebabkan orang sekdeliling berasa kurang selesa,

Kemudian, titiskan pada tapak tangan anda sebelum mengoleskannya pada bahagian ketiak. Biarkan ia kering, dan selesai! Anda kini lebih yakin tanpa perlu bimbang dengan bau badan!


Persis ‘Wanita Arab’, Kejelitaan Izara Dalam Busana Patuh Syariah Rizman Ruzaini Mempersonakan!

Pelakon wanita ‘anak mami’ berdarah utara, Izara Aishah sentiasa membuatkan warga maya kagum dengan kecantikkan semulajadi yang dimilikinya meskipun tidak berdarah kacukkan.

Baru-baru ini Izara sekali lagi memukau netizen dengan kejelitaannya yang tak ubah seperti ‘wanita timur tengah’ apabila tampil dalam busana mewah patuh syariah yang bergemerlapan rekaan pereka fesyen selebriti terkemuka Rizman Ruzaini.

Busana itu digayakan Izara sewaktu dia menghadiri festival fesyen Islam dan berkongsikan momen tersebut menerusi beberapa hantaran foto dan video di laman Instagram miliknya.

Meninjau ke ruangan komen pada hantaran tersebut, rata-rata netizen yang melihat video itu meninggalkan komen positif dengan memuji kecantikan Izara persis orang arab.

Malah tidak kurang juga yang gembira dengan perkembangan terkini Izara yang dilihat begitu menjaga aurat dan semakin dan patuh syariah walaupun masih berfesyen dan bergaya, sekaligus meletakkan Izara pada ‘class’ yang tersendiri.

Bagaimanapun, diantara komen-komen positif itu, terdapat satu komen dari pengguna media sosial yang menjadi perdebatan netizen sekaligus menarik perhatian serta mendapat respon balas dari Izara sendiri.

“Harap-harap pereka yang ada dekat Malaysia ni rosakkan imej solehah sebenar pada Izara.” Komen pengguna media sosial

“Hah 😳” Balas Izara

Namun, ramai yang berpendapat bahawa individu berkenaan telah tertinggal satu perkataan, sehingga menyebabkan komen yang ditinggalkan berbaur negatif hingga menimbulkan salah faham.

“Banyak kali nak faham kan.. tertinggal satu perkataan.. “TAK” l kot..”

“Rasanya macam tertinggal perkataan ‘tak’ sebelum ayat ‘rosakkan imej solehah’ kan? Ghisau.” Komen warganet

Akhirnya pemilik komen tampil dan bersuara untuk menjernihkan semula kekeliruan itu dan mengakui kekhilafan dirinya yang tertinggal satu perkataan ketika menulis komen berkenaan.

“Haa lah tinggal “tak” patutlah Izara “😳”

Tu lah tinggal “tak” tu patutlah orang salah faham.” Balas pemilik komen itu.


Rupanya Kandungan SPF Tinggi Boleh Rosakkan Kulit, Doktor Ini Ajar Pilih Sunblock Sesuai Dengan Wajah

Wanita dan kecantikan memang tak boleh dipisahkan. Pantang mendengar ada jualan barangan kecantikan dan kesihatan murah pasti tak lepaskan peluang untuk membelinya. Selain penjagaan wajah, pemakaian sunblock atau krim perlindungan cahaya matahari juga sangat penting bagi menjaga tekstur kulit. Malah bagi mengelakkan kulit jadi rosak atau kusam. Namun begitu pelbagai lambakan produk sunblock menyebabkan kita jadi keliru krim perlindungan mana paling sesuai.

TIPS MEMILIH SUNBLOCK

Apakah SPF?
SPF adalah singkatan untuk sun protection factor.

Kita wajib pakai sunblock setiap hari disebabkan lapisan atmosfera kita yang semakin menipis.

Kenapa kita wajib lindungi kulit kita dari pancaran terik matahari?
Kerana kulit akan semakin menipis dan ingin kurangkan risiko masalah kulit (jerawat, jeragat,kulit menipis) dan kanser kulit.

Kalau kita tengok di produk2 sunblock ada tulis spf15, spf30, spf50. So yang mana yang sesuai dengan kita?

Jom, belajar dahulu apa itu spf.

Spf ini adalah kiraan yang merujuk kepada seberapa lama ianya boleh melindungi kulit kita dan seberapa kuat sesuatu produk itu kepada kulit kita.

Contoh pengiraannya adalah :
1. Cara kira seberapa kuat ianya boleh melindungi kulit kita
Kita ambil contoh spf 15.
Kita perlu tolak satu dari nilai spf itu.
Misalnya, spf 15 bermaksud (15-1)/15 iaitu 0.93.
So, 93% sunblock itu dapat lindungi kulit kita dari sinaran uv.
Jika spf30, 96%.

2. Setiap warna kulit adalah berbeza untuk pertahanannya terhadap sinaran uv.Untuk kulit putih, biasanya hanya boleh bertahan 10 minit
Kulit kuning langsat, biasanya 15 minit
Kulit sawo matang,20 minit
Semakin gelap kulit kita, semakin kuat ianya mampu bertahan di bawah sinaran UV kerana kandungan pigmen melanin yang tinggi.

Contoh kiraan:
Untuk orang berkulit putih, jika dia menggunakan spf 15, maka sunblock itu mempunyai masa lebih kurang 15×10=150 minit untuk bertahan.

Untuk kulit sawo matang, 15×20= 300 minit.

Ok, boleh faham ke setakat ni?

Selain dari nilai spf, kriteria lain untuk memilih sunblock adalah, ianya perlulah mempunyai perlindungan dari sinaran UV ( ultraviolet ) A & B.

UV A adalah sinaran UV yang boleh menembusi lapisan kulit.
Ianya menyebabkan kulit menjadi tua ( penuaan) , berkedut, kusam dan masalah dalaman kulit yang lain.

UV B pula adalah sinaran yang tidak menembusi lapisan kulit. Ianya menyerang lapisan luar kulit sahaja.

Jadi, ianya akan menyebabkan kulit kita terbakar ( sunburn ).

Sebab itu, kita perlu cari sunblock yang mempunyai pertahanan kepada UVA & UVB juga.

Bagaimana pula jika ianya tertulis PA+++ sahaja?
PA itu adalah kiraan untuk UVA.
+++ itu bermaksud kadar kekuatan UVA di dalam sesuatu sunblock.
Maksudnya, jika sesuatu sunblock itu hanya tertulis PA++, ianya tidak mempunyai pertahanan UVB.

Jadi, sekarang anda sudah faham bagaimana mahu memilih sun block yang sesuai dengan anda?

Untuk yang tidak begitu terdedah kepada sinaran terik matahari atau yang terdedah sekejap sahaja ( kurang dari 4 jam), spf 15 sudah mencukupi.

Jika anda memang terdedah lama dan sentiasa berpeluh, spf30 sudah memadai. Melainkan jika anda berkulit putih gila, anda memang memerlukam spf50.

Beza pada spf cuma jangkamasa sahaja.
Kekuatan masing2 adalah lebih kurang sama.

Jadi,tak perlu spf yang tinggi.
Jangan rosakkan kulit dengan spf yang tinggi jika tidak perlu.

Untuk yang melakukan aktiviti di dalam air, perlu lebih kerap sapu sunblock kerana ianya hilang selepas terkena air.

Tidak ada kajian mengatakan ada sunblock yang mempunyai kriteria ‘water-proof’.

Ok, tips untuk memakai sunblock saya senaraikan di dalam gambar

Kesimpulan kata, yang terpenting untuk memilih sunlock adalah:
1. Spf yang sesuai dengan jenis kulit & aktiviti kita
2. Mempunyai UVA & UVB
3. Jenis sunblock yang sesuai dengan jenis kulit kita ( spray/ gel/ krim)

Dan, minumlah air kosong dengan cukupnya setiap hari untuk mengekalkan keanjalan kulit kita.

Nota Kaki : Lindungi kulitmu dari sinaran berbahaya, pelihara akhlak dan dirimu dari dunia fana & syaitan durjana


Senarai Makanan Yang Anda Tidak Patut Makan Selepas Bersenam. No 8 Elakkan!

Selepas melangkah keluar dari gym atau lepas berlari di treadmill atau melalui sesi latihan yang sangat sukar! Anda juga merasakan anda layak menerima hadiah untuk semua kerja keras itu. Yang pastinya terbayang pizza, nasi kandar dan pelbagai makanan kegemaran.

Ya, anda memerlukan makanan selepas bersenam untuk memulihkan tenaga, membina otot dan meningkatkan metabolisme, tetapi jangan tersalah pilih makanan. Boleh jadi pilihan makanan anda sia-siakan kerja keras yang anda lakukan. Makanan yang sukar dihadam, penuh gula atau sarat dengan lemak tepu boleh merosakkan plan diet yang serius.

Dengan itu, cuba elakkan senarai makanan ini untuk dimakan selepas bersenam.

Ia nampak sangat mudah, terutamanya jika anda kesuntukan masa dan menyiapkan sesuatu selepas senaman di rumah. Biasanya campuran ini mengandungi banyak gula tambahan. Badan anda terbakar melalui karbohidrat kompleks dan kemudian lemak. Minum minuman manis atau makanan ringan menghentikan proses pembakaran lemak.

Salsa, sriracha atau sos pedas sukar dihadam dan anda perlu menjauhkan diri daripada pilihan ini. Badan anda baru sahaja melakukan usaha besar dan merupakan keadaan pembaikan, ia memerlukan perkara yang mudah dihadam, sedikit protein, sedikit gula untuk mengembalikan paras gula anda kepada paras yang sekata dan kebanyakannya karbohidrat untuk menambah tahap tenaga anda.

Mungkin anda mahukan kafein, mungkin anda mahukan buih, atau mungkin anda rasa ia menyegarkan. Jangan sekali-kali minum soda selepas bersenam. Badan anda perlu menghidrat dan soda tidak akan melakukannya untuk anda, selain itu, soda boleh membuat anda kembung!

Langkau minyak, apa-apa yang digoreng dan juga kacang selepas bersenam. Lemak bertindak melambatkan proses penghadaman dalam usus da, akan melambatkan penghantaran nutrien yang sangat diperlukan ke dalam otot.

Paling digemari oleh hijabi. Coklat selepas bersenam? Ya! Sekurang-kurangnya tidak serta-merta selepas bersenam. Ingat bahawa latihan akan mempercepatkan metabolisme anda, gunakan itu untuk kelebihan anda dengan memastikan diet anda sangat bersih dengan makanan lengkap. Tetapi jika anda benar-benar tidak dapat menahan keinginan itu, cairkan dua sudu minyak kelapa dengan satu sudu teh serbuk koko mentah, secubit kayu manis dan sedikit Stevia untuk membuat sos coklat tanpa gula yang boleh anda tuangkan di atas semangkuk buah beri segar!

Mungkin ada Burger King di sebelah gim anda yang mengoda pandangan mata anda dan keinginan anda setiap kali melewatinya. Tetapi lakukan apa sahaja yang anda mampu untuk menjauhkan diri! Walaupun anda mungkin mengidamkan garam selepas bersenam, pilihan makanan segera tidak baik. Anda akan mengambil lemak trans dan pada dasarnya membatalkan senaman anda.

Makan roti putih atau pastri dalam perkataan mudah: “Tidak.” Kenapa tidak? Semua lemak itu melambatkan penghadaman, yang akan melakukan perkara yang bertentangan dengan apa yang anda mahu berlaku selepas mengeluarkan peluh. Pengambilan jumlah gula yang tinggi juga akan memberi kesan kepada anda jika anda cuba menurunkan berat badan kerana ia melambatkan metabolisme anda.

Tidakkah bar tenaga masuk akal, terima kasih kepada fakta bahawa ia sepatutnya memberi anda tenaga? Bar tenaga mungkin mempunyai banyak protein, yang nampaknya bagus untuk membaiki dan membina otot anda selepas bersenam. Tetapi pada hakikatnya, kebanyakan bar di pasaran kebanyakannya gula dan tidak lebih berkhasiat berbanding gula-gula. Kebanyakkan bar mengandungi gula putih halus dan sirap jagung fruktosa tinggi, menjadikan mereka mimpi ngeri untuk gula dalam darah anda. Dapatkan protein daripada sumber makanan keseluruhan seperti telur.

Ini dipasarkan secara klasik sebagai pengisian semula penghidratan yang sempurna selepas bersenam kerana elektrolitnya. Jadi apa yang boleh menjadi sangat teruk? “Kandungan gula yang tinggi dalam minuman sukan menjadikannya tidak perlu selepas bersenam apabila badan anda tidak memerlukan glukosa tambahan yang mengalir melalui aliran. Jika anda berasa letih dan memerlukan penggantian glukosa, dapatkan air kelapa atau smoothie yang sihat. Minuman sukan sirap hanya akan menyebabkan gula darah anda meningkat dengan tinggi apabila anda tidak memerlukannya.

Walau apa pun, elakkan daripada mempunyai ‘apa-apa selain air. Badan perlu nak cas semula. Kalau tak makan, badan akan makan otot yang anda baru bina semasa bersenam. Pastikan anda makan dengan betul.

SUMBER GAMBAR: PEXEL.COM

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Gigi Kuning Dapat Diatasi Dengan Makan Buah? Rupanya Ini Khasiat Buah-Buahan Pada Gigi!

Tak susah pun untuk mendapatkan gigi yang putih berseri dan menawan, asalkan ada rutin penjagaan yang rapi dan baik. Tidak semestinya harus ke klinik gigi, tetapi di rumah juga anda boleh mendapatkan gigi yang putih bersih. Mudah sahaja!

Jimat kos dan jimat masa! Team Hijabista kongsikan kepada anda rutin penjagaan gigi di rumah yang boleh menjadikan gigi anda putih bersih, menawan dan berseri! Selamat mencuba!

Menu sayur-sayuran dan buah-buahan

Bukan sahaja bagus untuk mereka yang ingin menguruskan badan tetapi buah-buahan dan sayur sayuran seperti epal, daun saderi, lobak merah adalah merupakan antara buah-buahan dan sayur-sayuran yang boleh memutihkan gigi anda.

Nak tahu kenapa? Ini adalah kerana, makanan segar yang rangup ini dapat membersihkan kotoran pada lapisan enamel gigi. Bukan itu sahaja, malah pengambilan buahan dan sayuran rangup ini meningkatkan banyak air liur kerana air liur penting dalam melindungi gigi dari kaviti yang berpunca dari bakteria.

Kombo lemon & baking soda

Siapa kata lemon dan baking soda hanya bagus untuk menghilangkan jerawat? Ha! Sebenarnya gabungan dua bahan ini dapat memberi banyak kebaikan kepada gigi. Gunakan perahan lemon dan baking soda untuk memberus gigi. Campuran kedua-dua ini sangat efektif dalam memutihkan gigi di rumah. Namun, jangan gunakan ia terlalu kerap dan jangan biarkan ia berada di lapisan enamel gigi lebih dari seminit kerana ia boleh merosakkan gigi kerana faktornya sebagai bleaching.

Sertakan menu keju

Pasti ramai yang baru tahu mengenai kebaikan keju pada gigi, bukan? Kudap keju selepas hidangan makan tengahari atau makan malam kerana ia mengandungi susu protein, kalsium dan fosfat yang membantu enamel gigi kekal kuat dan ia melindungi gigi dari kaviti.

Berus gigi dengan strawberi

Strawberi mengandungi vitamin C yang membantu dalam melindungi dari plak gigi dan asid malic dapat membuang kotoran pada dinding gigi. Lumat strawberi dan sapukan ke atas gigi dengan menggunakan berus gigi dan biarkan ia selama lima minit. Kemudian kumur dengan air setelah selesai.

Berus dan flos gigi kerap

Kerap memberus dan flos gigi dapat mengekalkan senyuman yang menawan di wajah anda dengan gigi yang putih berseri. Sebaiknya setiap kali selepas makan.


“Saya Kena Kanser Kemungkinan Besar, Dosa Tak Jaga Makan-” Ustaz Hanafi Kongsi Formula Lima ‘S’ & Dua ‘Z’

“Maaf…anda disahkan menghidap kanser tahap empat.” Apakah perkataan pertama yang diungkapkan tatkala mendapat perkhabaran sedih ini? Terkesima, diam atau mungkin menangis. Itulah biasanya reaksi pesakit kanser apabila disahkan menghidap penyakit yang diibaratkan seperti bom jangka.

Berbeza pula dengan tokoh ulamak dan juga pendakwah bebas, Ustaz Hanafi atau nama asalnya, Mohamad Hanafiah Abdul Malek. Apabila doktor memberi tahu bahawa beliau menghidap hidap kanser limfoma tahap 4, perkataan pertama yang keluar dari mulut beliau adalah alhamdulillah.

ALHAMDULILLAH YA ALLAH, ALHAMDULILLAH YA RAHMAN

“Alhamdulillah Ya Allah..Alhamdulillah Ya Rahman..Alhamdulillah Ya Rahim. Terima kasih Ya Allah….dalam jutaan orang, Engkau pilih aku untuk menerima hadiah yang sebesar ini. Doktor pun terkejut kenapa saya sebut alhamdulillah.

“Doktor bertanya kepada saya, tidakkah saya panik, risau dan sebagainya? Saya jawab, tidak. Saya terima ketentuan ini dengan hati yang lapang, tenang dan terbuka. Alhamdulillah pagi keesokan harinya, kami terpaksa melakukan pembedahan secepat mungkin.

“31 Januari 2017 saya dapat tahu saya hidap kanser, 1 Februari 2017 terus lakukan pembedahan. Alhamdulillah pembedahan yang mengambil masa lima jam itu berjaya mengeluarkan kanser saya yang lebih kurang berat 1 kg. Usus saya terpaksa dipotong 1.4 meter dan ia antara yang terpanjang pernah dipotong dalam sejarah,”ungkap Ustaz Hanafi yang merupakan penasihat Majlis Agama Dakwah Malaysia.

KENA JUGA KANSER WALAUPUN AKTIF & LASAK
Ustaz Hanafi telah pun melalui pembedahan dan kemoterapi. Sebelum menghidap kanser, Ustaz Hanafi merupakan seorang jurulatih Silat Gerak Pusaka Malaysia dan jurulatih Chi Kung. Seleberiti Tanyalah Ustaz Dan Halaqah TV3 dan TV9 ini juga pernah memenangi perlawanan tenis di Melaka.

“Saya pernah memenangi pertandingan ke-3 pertandingan Free Fight Martial Art DuniaPernah menunggang motosikal berkuasa tinggi dengan kelajuan 310 km/h, saya ada punching bag, hari-hari saya buat lebih kurang 100 tumbukan dan tendangan. Saya mampu berkayuh basikal sejauh 20 km satu hari. Pendek kata saya terlalu banyak dan aktif melakukan aktiviti lasak yang saya ceburi.

“Saya sangat berminat dengan aktiviti mengangkat berat di gimnasium. Walaupun saya makan banyak, badan saya tetap kurus tapi perut saya membesar sedikit. Saya selalu kena demam, buang air besar keluar darah dan juga batuk keluar darah.

“Saya ingat saya batuk keluar darah sebab saya motivator, saya bagi semangat pada orang agaknya, menjerit lebih sikit keluar darah, Buang air besar keluar darah kemungkinan besar saya sangka saya salah makan. Jadi itulah sangkaan saya sebelum saya disahkan menghidap kanser,”cerita Pengarah Al Iman Motivation/Rumah Sahabat Sidim Malaysia ini.

Ketika berada di Tanah Suci, Makkah, semasa membawa jemaah umrah, Ustaz Hanafi merasakan keadaan tubuhnya semakin lama semakin lemah.

“Saya minum air zam zam, saya doa depan Kaabah, Ya Allah, kalau ada penyakit dalam badan aku ini, Engkau keluarkanlah. Sampai di hotel, perut saya memulas dan saya buang air besar tetapi yang keluar bukan najis tapi darah lebih kurang dalam dua gayung kalau tidak silap saya. Terlalu banyak darah yang keluar. Saya amalkan diet tetapi diet saya salah. Saya hendak turunkan berat badan saya yang beratnya 130 kg.

“Saya pergi ke gimnasium tapi dalam masa yang sama saya suka makan yong tau foo, fishball, fishcake, crabstick. Macam-macam saya makan dan terlalu banyak makanan segera yang saya makan, banyak benda-benda yang segera, akhirnya menyebabkan saya diagnos kanser,” jelas tokoh pendakwah bermotosikal dari kerajaan Malaysia 2018/19.

LARI DARI HOSPITAL
Meskipun diuji dengan penyakit tersebut namun langsung tiada terdetik perasaan kenapa Allah menguji diri beliau seperti itu. Ustaz Hanafi menghidap kanser limfoma ketika usianya masih muda namun dia tetap tenang.

“Apa yang saya lakukan ialah saya berdoa kepada Allah. Ya Allah, Engkau hendak ambil nikmat yang lain, silakan Ya Allah tapi Engkau jangan ambil nikmat daripada aku iaitu berdakwah dan solat berjemaah. In Shaa Allah tiada lagi undangan ceramah yang saya tidak penuhi. Saya tetap pergi ceramah walaupun dengan keadaan yang lemah.

“Semasa sesi kemoterapi, ada satu kisah menarik. Ketika itu sesi kemoterapi yang ke empat. Saya lari dari hospital sebab malam itu saya telah berjanji untuk menyampaikan ceramah di Angkatan Tentera Udara Malaysia di Sungai Besi. Saya terpaksa minta tolong PA ambil saya, larikan saya sekejap, selepas itu balik semula ke hospital.

“Balik dari ceramah, sampai sahaja di hospital, saya kena marah. Tapi saya sudah berjanji. Janji kena tunaikan. Adalah pembohong besar, mereka yang kena kanser mereka kata tak sakit. Sakitnya sampai hari ini masih terasa. Badan kita berasa sangat lemah. Cuma yang boleh menyebabkan saya kuat mungkin berkat doa orang ramai.

KOMA LIMA HARI
Ustaz Hanfi pernah koma selama lima hari, langsung tidak sedar. Namun ketika beliau sedar orang datang walaupun sedang sakit, beliau akan senyum dan akan buat tangan (tanda bagus). Akui Ustaz Hanafi, beliau sendiri tidak tahu kekuatan itu datang dari mana.

“Saya ada sebuah motosikal yang saya sayang. Motosikal Kawasaki GTR 1400. Saya memang minat dengan motorsikal itu. Motosikal itu saya kumpul duit dengan susah payah untuk membelinya. Tiba-tiba bila dapat tahu kena kanser, saya ada masalah kewangan.

“Apabila berita tersebar melalui media massa dan juga surat khabar, jadi apa yang berlaku, ramai orang tidak panggil saya ceramah sebab orang kata Ustaz Hanafi sakit jadi hilanglah sumber pendapatan. Ia merupakan satu cabang yang besar dan akhirnya apa yang berlaku ialah saya terpaksa jual motosikal kesayangan saya itu.

“Itu memang agak sedih. Kemudiannya keluarga saya terpaksa kurangkan kos perbelanjaan, banyaklah beberapa aset saya yang terpaksa di jual untuk menampung rawatan kos kemoterapi. Saya bila berhadapan dengan isteri dan anak-anak, saya takut mereka rasa lemah. Jadi saya sentiasa tersenyum, positif dan bagi mereka semangat. Saya tak boleh bayangkan kalau mereka hidup tanpa saya,” ujar Presiden Sifu Bikerz Malaysia ini.

MINTA IZIN KEPADA ALLAH LAKSANAKAN MISI
Misi Ustaz Hanafi ialah untuk menyiapkan sekolah tahfiz anak yatim. Misi itu akhirnya berjaya direalisasikan. Turut dibina madrasah dan surau untuk arwah ibu beliau, juga sebuah rumah pemulihan akhlak di Bendang Limbong, Taiping Perak.

“Saya ada misi. Saya minta izin kepada Allah. Ya Allah, siapkanlah ini dahulu. Alhamdulillah sekarang semuanya sudah siap. Bagi mereka yang belum kena kanser, jangan berlagaklah. Jangan angkuh. Jangan sombong. Allah tak suka orang sombong.

“Jangan cabar Allah. “Aku hisap rokok banyak mana pun aku tak kena kanser. Aku makan apa sahaja pun tak kena kanser. Aku tak ikut diet, aku ni darah tinggi tak kena kanser pun. Jadi jangan cabar Allah.

“Saya kena kanser ini kemungkinan besar, dosa saya tak jaga makan. Saya memang suka makan. Saya ‘ride’ ke utara ke mana pun saya suka makan dan saya makan. Saya tak ikut Sunnah Nabi Muhammad SAW berhenti sebelum kenyang. Saya nak makan apa, saya makan sahaja sehingga Allah bagi balasan macam ini, teguran kepada saya,” jelas Ustaz Hanafi panjang lebar.

FORMULA LIMA ‘S’ DAN DUA Z
Kesan daripada usus yang 1.4 meter ketika pembedahan itu masih dirasai oleh Ustaz Hanafi hingga ke hari ini. Akui Ustaz Hanafi, rasa tidak selesa itu tetap ada malah rasa sakit itu juga masih ada.

“Bagi pesakit kanser yang sedang melawan sakit kanser, saya bagi formula lima S dan dua Z. S yang pertama ialah syukur atau SABAR. The Power when you say alhamdulillah, jiwamu akan jadi lapang, hatimu akan jadi tenang. Kita akan tenang berhadapan dengan ujian. Tenang ketika menerima rawatan. Tenang ketika berhadapan dengan kanser itu sendiri. Tenang ini hanya datang daripada jiwa yang sentiasa bersyukur.

“S yang kedua ialah SANGKA BAIK. Orang cakap saya sangat positif sehingga doktor-doktor pernah cakap yang mereka tak pernah jumpa pesakit kanser macam saya. The king of positive thinking adalah bersangka baik kepada Allah. Apa yang Allah hendak bagi selepas ini. Apa sebab Allah bagi sakit kanser. Untuk apa. Mesti ada sesuatu yang lebih besar Allah akan beri sama ada syurga ataupun ada nikmat-nikmat dunia yang lain. Macam saya, mungkin sebagai sumber inspirasi kepada pesakit kanser yang lain.

“S yang ketiga ialah SOLAT. Sakit macam mana pun, jangan tinggal solat. Alhamdulillah saya koma lima hari, mengikut cerita isteri saya, setiap kali azan, saya tersedar dan saya tayammum, saya solat. Lepas solat, saya koma semula. Wallahualam.

“S yang empat ialah SEDEKAH. Saya tak ada banyak duit. Ketika itu saya menghadapi masalah kewangan yang besar. Perniagaan saya, jemputan ceramah berkurangan, apa yang boleh saya katakan ialah duit itu hamper tiada. Tapi saya cuba setiap kali solat Subuh di masjid, saya akan bersedekah atas nama arwah ibu saya. Sebab sedekah ini boleh memadamkan dosa. Bersedekah ini menyebabkan mungkin dosa itu Allah padam, kemurkaan Allah itu Allah padam, jadi Allah sembuhkan saya sedikit demi sedikit.

“S yang ke lima ialah SUPLEMEN. Saya bertaubat ubah gaya pemakanan dan tinggalkan cara pemakanan yang dulu. Saya amalkan pemakanan yang sihat, makan makanan seimbang dan saya rajin membaca buku dalam dan luar negara bagaimana untuk merawat kanser melalui pemakanan.

“Akhir sekali selepas lima S tadi, dua Z itu ialah ZIKIR Allah. Pesakit kanser yang berhadapan dengan sakit ini, banyakkanlah berzikir. Kita tidak tahu bila kita akan dijemput pergi jadi biarlah kita pergi dengan mampu menyebut raja segala zikir, laillahaillah.

“Dan Z yag terakhir ialah banyakkan ZIARAH. Barang siapa yang bertawakal, Allah akan menunjukkan jalan keluar dan memberi bantuan. Wallahualam.”


‘Saya Lebih Rela Tak Berlakon Daripada Buka Tudung’- Mia Sara Dedah Dugaan Bila Berhijab

Dugaan ketika berhijab, Mia Sara Nasuha,16, mendedahkan masih ada syarikat produksi yang memintanya membuka tudung untuk berlakon sedangkan dirinya sudah berhijab sejak lima tahun lalu.

Disebabkan itu, pelakon drama Adamaya ini terpaksa menolak banyak tawaran lakonan hingga ramai menganggap dirinya sudah tidak aktif dalam lakonan.

“Nak suruh saya buka tudung, tak mungkin akan berlaku. Saya lebih rela tidak berlakon daripada membuka tudung demi memenuhi permintaan mereka.

“Saya akui, tawaran lakonan semakin berkurangan sejak mula mengenakan hijab. Ia tidak lebat seperti suatu ketika dahulu. Baru-baru ini pun masih ada tawaran yang meminta saya membuka tudung selepas diberitahu mengenai watak yang ditawarkan.

Menurut Mia, memberikan watak tidak berhijab kepadanya umpama memintanya menanggalkan hijab.

“Oleh sebab terima banyak tawaran watak tidak bertudung, jadi saya jarang kelihatan di kaca televisyen (TV) sekarang ini. Apabila kurang berlakon, timbul pula andaian saya sudah tidak berminat berlakon lagi dan mahu fokus pada pelajaran.

“Saya minta sangat pihak luar menghormati pendirian saya yang sudah bertudung. Saya pakai tudung bukan atas paksaan sesiapa, ia hadir atas kerelaan hati,” katanya.

Perkara itu juga membuatkannya hilang keyakinan diri untuk kembali aktif berlakon. Walau bagaimanapun, dia tetap bersyukur kerana rezekinya datang daripada pelbagai sumber yang lain.

“Tahun lalu saya mula berlakon semula. Disebabkan itu, saya cuba mendapatkan kehidupan lama. Bagaimanapun, apabila ditawarkan watak tidak bertudung, jujurnya saya mula hilang keyakinan diri.

“Saya reda dan tak pernah ralat dengan keputusan berhijrah ini. Saya bersyukur walaupun kurang tawaran lakonan, tetapi sentiasa ada rezeki lain yang datang,” tambahnya.


Berpeluangkah Mencari Lailatul Qadar Jika Didatangi Haid Pada 10 Malam Terakhir?

Ramadhan semakin hampir meninggalkan kita. Pastinya seluruh umat Islam berlumba-lumba bagi mengejar malam Lailatul- Qadr pada 10 malam terakhir Ramadhan. Malam yang lebih baik dari seribu bulan.

Namun, pastinya akan ada kaum wanita yang berasa sedih apabila ‘datang bulan’ menjelang waktu itu kerana merasakan mereka tidak berpeluang untuk mencari malam istimewa itu.

Jangan bersedih girls! Sebenarnya banyak amalan baik yang boleh kita lakukan walaupun sedang didatangi haid. Mari kita ikuti perkongsian daripada Farah Najwa ini mengenai amalan yang boleh dilakukan pada baki malam terakhir Ramadhan ini.

Dia telah berkongsikan pendapat yang diterimanya daripada seorang ustaz.

kredit instagram @_farah.najwa_


Sangat Rugi Jika Seseorang Itu Komen Yang Keji Atau Menfitnah Lalu Disebarkan. Kongsi Laudya Cynthia Bella Sangat Deep

Setiap gayanya menjadi ikutan ribuan pengikut Bella di Malaysia maupun Indonesia. Usai mengerjakan ibadah haji Bella sering berkongsi bicara yang manis dan bermafaat di entri instagramnya.

Lebih menarik Bella mengajak semua pengguna media sosial memberi komen yang baik-baik dan bermanfaat walau di mana entri sekalipun. Menurutnya:

Mau cerita sedikit nih,belakangan ini setiap mau upload bingung benget.. (kecuali kerjaaan yaaa😆)
Karena pernah beberapa kali ada yang berkomentar dan ujung-ujungnya menimbulkan hal yang tidak bermanfaat🤦🏻♀
.
Semoga mulai sekarang ada sedikit terbesit dari kalian “Apakah yang aku komentari itu bermanfaat?

Malah setiap apa yang kita upload di media sosial harus dipertanggunjawabkan oleh diri kita. Setiap perbuatan akan di soal di hari akhirat.

Sangat rugi Jika seseorang itu berkomentar yang keji atau menfitnah lalu di sebar luaskan,ingat saudaraku itu semua akan dipertanggung jawabkan loooh di akhirat kelak.
.
InsyaAllah aku juga akan belajar upload hal2 yang bermanfaat,karena insyaAllah
Kalau uploadan nya baik maka pahala pun akan kita dapati sampai hari kiamat…
.
Semua perbuatan dan perkataan akan dimintai pertanggung jawabannya kelak di akhirat dan komentar adalah sama dengan ucapan, dan setiap ucapan akan dicatat oleh para malaikat pengintai yaitu Raqib dan ‘Atid, yang kemudian akan dimintai pertanggung jawaban di hari kiamat
.
.
Rasulullah shallallahu’alaihi wassalam bersabda : ” Barangsiapa yang menunjukkan kepada kebaikan maka dia akan mendapatkan pahala seperti pahala orang yang mengerjakannya ” (HR. Muslim).
.

“ Barangsiapa yang memberi petunjuk pada kejelekan, maka ia akan mendapatkan dosa dari perbuatan jelek tersebut dan juga dosa dari orang yang mengamalkannya setelah itu tanpa mengurangi dosa mereka sedikit pun juga .” ( HR. Muslim ) .
InshAllah ini bisa menjadi Reminder
Untuk kita semua😢
(Aku menukil dari Guru Hafizhahullah)

Menurut Bella wanita cantik ini mahu mengilhamkan rekaan baju yang tidak mengikut bentuk badan.

“Alhamdulilah sekarang saya tidak lagi rasa selesa memakai baju yang ‘bodyfit’ atau mengikut bentuk badan.

“Ada juga yang bertanya kenapa tidak ada koleksi baju kecil yang mengikut bentuk badan. Tapi sebenarnya saya sendiri sangat selesa dengan baju longgar jadi bagaimana mahu menjual baju yang ‘bodyfit’,” ujarnya yang turut mendapat sokongan suami tercinta, Engku Emran.

Menurut Bella lagi, suaminya itu tidak menolak idea yang dikemukakan Bella sebaliknya menasihati.

“Suami pesan jika ingin mendapatkan pahala apabila ramai orang yang  akan memakai baju yang kamu reka nanti. Pastikan baju berkenaan harus disesuaikan dengan syariat islam.

“Alhamdulilah dengan dorongan dari mertua, suami dan sokongan peminat rezeki saya mencurah-curah dan saya tidak mahu mereka mengikuti saya dengan stail yang akan menambah lagi dosa saya.”

“Mungkin dengan ini saya dengan perlahan-lahan akan berhenti untuk memakai seluar mengikut pinggul yang boleh menampakkan susuk tubuh,” tambahnya lagi.

Sementara itu, ibu mertuanya juga turut memberi pesanan kepada Bella jika mahu menjadi Muslimah yang baik, wajib memakai skirt berbanding seluar kerana seluar itu lebih menyerupai lelaki.

Tidak melepaskan pesanan mertuanya berlalu begitu sahaja Bella terus istiqomah dengan menolak permintaan produksi yang ingin dia menggayakan pakaian mengikut bentuk badan.

Malah Bella sendiri membuat permintaan agar pakaiannya juga biarlah rekaannya besar dari tubuh.

Dalam pada itu, Bella yakin dengan ketentuan rezeki yang ada dan tidak akan berkurangnya rezeki Allah SWT. sekiranya dia menolak permintaan sebegitu.

Tetapi sekiranya sebelum ini dia telah mengikat kontrak bersama, tanggung jawab berkenaan akan dilunaskan mengikut permintaan.


Penyayi ‘Dangdut’ Haiza Hanafi Tampil Elegan Berhijab

Siapa tidak kenal dengan penyanyi genre dangdut yang seangkatan dengan Amelina dan Iwan yang pernah popular dengan lagu dag dig dug satu ketika dahulu, Haiza Hanafi yang kini melebarkan sayap ke bidang penyampai radio.

Baru-baru ini menerusi hantaran di laman Instagram miliknya, Haiza telah berkongsikan satu berita gembira apabila memuat naik gambarnya yang tampil manis dan mempersona mengenakan hijab.

Menerusi hantaran tersebut dapat dilihat Haiza memilih untu berhijab pad penghulu segala hari, iaitu hari Junaat yang mulia dan penuh barakah.

Haiza yang popular dengan lagu Dag Dig Dug dilihat anggun ketika berhijab dengan lesung pipit di pipi yang menyerlahkan persona manis Haiza.

“Salam Jumaat. Nak on air sekejap lagi, jam 3 petang di Buletin FM. Mahal bayar stylist saya tu. Siapa ? Cuba Swipe!”.

Bagaimanapun, tiada sebarang kenyataan rasmi yang dikeluarkan Haiza berkenaan penampilan terbaharunya itu.

Terdapat kemungkinan sama ada penampilan berhijabnya itu hanya sekadar fesyen yang digayakan, namun rata-rata peminat berharap ianya adalah perkembangan positif serta hijrah terbaharunya.

Hijabista dimaklumkan bahawa Fara Fauzana merupakan stylist Haiza pada hari tersebut, dan Fara telah membantu mengenakan Haiza mengenakan hijab serta memperagakan penampilan bertudung itu dengan sempurna.

Meninjau ke ruangan komen, Hijabista mendapati para peminat memuji kecantikkan serta penampilan Haiza dan berharap agar Haiza terus istiqomah dan terus berhijab.

Marilah kita sama-sama mendoakan agar Haiza dikurniakan hidayah untuk menutup aurat dengan lebih sempurna, seperti yang dianjurkan oleh syariat Islam.


39 Produk Kecantikan Terbaik Drugstore Untuk Kulit Sensitif Dan Berjerawat

Memiliki kulit sensitif menjadi sebuah tangungjawab tersendiri dalam memilih produk skincare yang tepat bagi kulit. Sekiranya pilih skincare dengan kandungan yang tidak tepat, kulit boleh perih bahkan kemeraha kerana iritasi.

Apalagi di usia remaja ataupun matang, kulit umumnya juga lebih sensitif pada jerawat. Untuk itu anda perlu memilih skincare yang sesuai untuk anda berkulit sensitif.

Di sini kami himpunkan 39 produk terbaik dari drug store untuk anda yang berkulit sensitif untuk kegunaan semua:

Pencuci muka Neutrogena bertindak membersih lebih jauh mendalam & dalam masa yang sama memperbaiki keadaan dan rupa kulit. Mengandungi asid hidroksi yang menyerap jauh ke liang kulit muka, menghilangkan kotoran, minyak dan bekas solekan.

Neem adalah tumbuhan herbal yang daunnya kerap digunakan untuk berbagai perawatan kecantikan maupun kesihatan. Daun neem memiliki khasiat anti bakteria dan anti fungal yang bermanfaat untuk menyerap minyak berlebih serta mengatasi berbagai masalah kulit seperti jerawat, luka, pigmentasi, ruam, alergi, serta komedo. Kombinasi neem dan kunyit, yang akan membantu mengurangkan minyak, melawan bakteria penyebab jerawat, serta mengatasi jerawat tanpa membuat kulit terasa kering.

Seluruh rangkaian produk dari Sebamed diformulasikan dengan menjaga kadar pH 5.5, sehingga tidak akan menggangu stabilitas lapisan pelindung kulit. Termasuk juga rangkaian produk Sebamed Clear Face yang khas untuk pemilik kulit berjerawat. Sebamed Clear Face Antibacterial Cleansing Foam. Dengan bahan-bahan antibakterial, sabun ini dapat membantu Anda untuk mengatasi jerawat dan jeragat.

Pembersih wajah ini mengandung bahan anti bakteria dan juga ekstrak blueberry alami yang akan membantu melawan 12 masalah kulit yang kerap dialami oleh pemilik kulit berjerawat dan berminyak. Mulai dari jerawat, bekas jerawat, minyak berlebih, warna kulit tidak sekata, kulit kusam, kulit gelap, efek pancaran sinar UV, bintik hitam, kulit tidak halus, pori besar, pori tersumbat, dan jeragat.

Teknologi Thymo-T-Immunity-R, dapat membantu mengatasi masalah jerawat hanya dalam 3 hari. Pembersih wajah ini juga akan menutrisi sekaligus memperkuat perlindungan kulit dari bakteria dan membantu mencegah jerawat kembali muncul. Sabun ini juga mengandung salicylic acid, salah satu BHA yang efektif membersihkan kulit hingga ke pori-pori dan niacinamide yang dapat mencerahkan kulit untuk membantu menyamarkan bekas jerawat dan noda hitam.

Toner ini mampu menegangkan dan mengecilkan liang pori muka. Ia dirumus khas dengan menggunakan Happy Dermalogy TM, teknologi Nano, Omega White C, Allantoin, Orange Extract, Lemon Extract dan Bilberry Extract. Ia mengimbangi dan berfungsi sebagai astringen untuk meminimumkan liang dan menyerap minyak berlebihan tanpa mengeringkan kulit.

Toner anti-jerawat ini mengandungi AHA, BHA dan PHA yang berfungsi sebagai pengelupasan berkesan untuk meninggalkan kulit bersih, licin dan lebih berseri daripada sebelumnya. Ia membantu untuk membaiki kulit yang rosak untuk menghasilkan kulit yang lebih sihat. Sesuai untuk kulit sensitif, kulit kering dan kulit berminyak.

Formula seimbang pH Nutox Astringent Toner dengan serta-merta mampu melegakan dan menyegarkan kulit sambil memberikan kelembapan selama 24 jam untuk memperbaiki dan mengetatkan pori-pori.Tekstur kulit akan lebih lembut dan licin menjadikan kesan solekan anda lebih mudah diterapkan serta bertahan lebih lama. Sesuai untuk semua jenis kulit.

Membersihkan kulit dan menyediakan pembersihan intensif terutamanya di kawasan T-Zone. Formula antibakteria aktifnya mengandungi 2% asid laktik untuk menyekat dan menghalang pertumbuhan bakteria penyebab jerawat serta masalah kulit lain. ia juga membantu mengecilkan dan mengetatkan liang pori muka tanpa meninggalkan kesan pengeringan pada kulit.

Simple Soothing Toner mempunyai gabungan bahan istimewa seperti  Pro-Vitamin B5, Chamomile, Witch Hazel dan Allantoin yang berkesan untuk mengekalkan kulit yang tegang dan segar. Ia membantu menanggalkan sebarang sisa kotoran selepas mencuci muka dan mengembalikan keseimbangan pH kulit anda.

Warna merah jambu sememangnya sinonim dengan wanita yang sukakan kelembutan.Bagi wanita yang mempunyai kulit normal, Pure Beauty Pink Pore Toner ini membantu membersih dan menyegarkan kulit dengan sempurna.

Krim pelembap ini diformulasi dari ekstrak lidah buaya yang membantu melindungi kulit dengan memberi nutrisi yang mencukupi untuk kulit. Sifat antibakteria yang terdapat di dalam krim ini juga turut membantu untuk mengatasi masalah kulit agar lebih sihat, lembut dan berseri. Kulit akan kelihatan lebih segar dan sempurna dengan beberapa kali penggunaan.

Syahirah menggunakan bahan-bahan semulajadi diimport dari Kepulauan Jeju. Dengan kandungan Tri-Flower Essence iaitu ekstrak Ginseng, Chamomile dan Green Tea, krim ini dapat memberi lembapan dengan hanya sekali sapuan sahaja. Ianya dapat mengurangkan penampilan penuaan seperti kedutan dan garis halus pada kulit wajah. Kulit anda akan kekal anjal dan tampil awet muda selepas memakainya. Krim ini mengurangkan iritasi serta memberi kebaikan antioksida seperti pencerahan kulit.

Moisturizer daripada Clinelle ini mengandungi asid Hyaluronik yang dapat menyerap masuk ke dalam lapisan kulit dan memberi lembapan selama 72 jam. Diperbuat daripada Pure Swiss Thermal Spring Water, krim bertekstur ringan dan tidak melekit ini akan mengembalikan hidrasi dalam kulit anda agar kekal segar sepanjang hari.

Dilengkapi juga dengan Bio-Calm Complex yang dapat menenangkan ketegangan serta mempertingkatkan sistem pertahanan kulit. Krim pelembap ini tidak akan menyebabkan kulit anda menjadi iritasi, pedih atau merengsa.

Nature Republic Soothing and Moisture mengandungi 92% lidah buaya semulajadi, sesuai untuk melembapkan bahagian tubuh seperti muka, lengan, kaki dan rambut. Formula yang ringan dan bebas daripada paraben, minyak mineral dan warna tiruan, produk ini dapat membantu untuk memberi kelegaan pada kulit beriritasi dan gatal. Kaya dengan khasiat lidah buaya yang dapat merawat kulit yang bermasalah tidak kira alahan, sensitif dan juga kulit berjerawat.

Produk jenama Korea ini sangat ringan untuk wajah, diformulasi tidak melekit, memberi hidrasi serta melembutkan kulit selepas beberapa kali anda menggunakannya. Dengan mengandungi 70% ekstrak Birch Sap, ianya dapat mengurangkan kemerahan dan iritasi pada kulit sensitif. Paling penting, pelembap ini dapat mengurangkan penghasilan sebum dan membaikpulih bintik hitam yang timbul pada kulit wajah.

Sunscreen murah ini beri efek wajah kemasan matte serta mengembalikan tona kulit sekata. Formulanya jenis cecair dan ringan, menyerap dengan pantas ke dalam kulit. Anda perlu membersih dengan pembersih solekan kerana sifatnya yang kalis air dan juga tahan terhadap peluh. Sunscreen ini tidak akan meninggalkan sisa putih pada wajah dan amat sesuai digunakan tanpa solekan. Sesuai dijadikan sebagai asas solekan kerana sifatnya yang matte akan membuatkan solekan anda tidak tampak bercapuk dan ‘cakey’.

Teksturnya yang bersifat gel ringan dan nipis mudah menyerap dan tidak meninggalkan lekitan juga mempunyai efek penyejuk. Diperkaya dengan asid Hyaluronik dan ekstrak buah Raspberi, gel pelindung matahari ini akan membantu melembap dan menghidrat wajah. Amat sesuai juga untuk kulit sensitif kerana teksturnya bebas minyak dan bebas pewangi. Tidak membuatkan kulit wajah teriritasi atau merengsa.

Sesetengah produk sunscreen memberikan warna kulit kelabu tetapi tidak pelindung matahari yang popular daripada Korea ini. Amat sesuai digunakan jika anda tidak mahu mengenakan solekan, dan ingin menggayakan wajah bare face. Formula sunscreen ini amat ringan dan melembap yang akan membantu melembutkan kulit anda. Kemasan yang matte dan juga bebas minyak akan membendung minyak dari kulit anda daripada berlebihan. Sunscreen ini juga tidak kalis air,terbaik digunakan untuk Muslim yang ingin berwuduk selepas memakainya.

Mengandungi kadar SPF rendah kerana SPF tinggi akan menyebabkan kulit kegatalan. Melindung wajah dengan pelembap yang mengandungi Ceramide dan ekstrak Eucalyptus untuk melindungi kulit daripada kekeringan. Dengan Zinc Oxide sebagai penapis UV, ianya boleh digunakan ketika bersantai di pantai. Formulanya yang bebas warna, pewangi dan alkohol menjadikan ianya sunscreen terbaik untuk kulit sensitif.

Pelindung matahari yang berinovatif baru ini dirumus dengan 5 sistem pertahanan UV untuk spektrum lebih luas dan perlindungan terhadap UVA dan UVB. Selain melindungi kulit daripada matahari, krim ini juga bebas minyak dan anti-penuaan yang membantu menjaga keanjalan kulit serta menggalakkan pertumbuhan kolagen supaya wajah sentiasa bermaya dan anjal. Sifatnya anti-glycation pula membantu mengurangkan penampilan garisan halus, kedutan dan mengekalkan keanjalan kulit. Bukan itu sahaja, produk ini juga membekalkan Resveratol, Vitamin C dan asid Hyaluronik untuk kebaikan pencerahan dan hidrasi.

T3 Mycin Gel juga popular dan sering digunakan untuk merawat jerawat. Ia mengandungi Clindamycin Phosphate, sejenis anitbiotik lincosamide yang berfungsi dengan mengurangkan jerawat dan / atau menghentikan pertumbuhan bakteria kulit yang mnyebabkan jerawat.

Gel ini mudah meresap pada kulit dan tekstur juga sangat ringan. Ponds acne gel ni dapat mematikan jerawat secara perlahan-lahan. Produk ini tidak menyebabkan kulit wajah berminyak. Walaupun ponds gel ni tak dapat mematikan jerawat dalam masa sehari/dua hari tetapi ia mampu menghalang dan meredakan pertumbuhan jerawat.

Krim jerawat ‘legend’ ni memang popular sejak dari dahulu lagi! Ada 3 pilihan berbeza mengikut tahap keseriusan jerawat anda. Oxy 5 untuk jerawat biasa, Oxy 10 untuk jerawat degil dan Oxy Cover untuk krim jerawat yang hampir sama dengan warna kulit. Krim Oxy ni mengandungi BENZOYL PEROXIDE yang bertindak untuk merawat dan menghapuskan kuman penyebab jerawat.

Gel lutsinar krim jerawat ini mengandungi asid Salicylic untuk memulihkan kulit dari masalah jerawat dan membantu mencegah kadar pertumbuhan jerawat, mengecutkan saiz jerawat dan memperbaiki masalah kulit dengan cepat tanpa membuatkan kulit wajah terasa pedih.

MPS mengekalkan kelembapan kulit dengan tambahan Vitamin C, ia membantu mencegah jerawat serta kesannya. Diperkaya dengan ekstrak semula jadi untuk mengurangkan keradangan, kemerahan dan kesakitan pada kesan jerawat.

Mengandungi minyak Tea Tree (Melaleuca alternifolia) untuk membantu melindungi kulit dari jerawat secara semula jadi tanpa mengelupaskannya seperti krim jerawat lain. Krim bebas minyak ini amat sesuai untuk jenis kulit yang berminyak dan sensitif. Dirumus khas untuk menyembuhkan kulit jerawat serta menghilangkan minyak berlebihan, mengawal kesan sinar (matte effect) dan menapis liang pori dari tersumbat. Tekstur krim ini mampu untuk menembusi jauh ke dalam lapisan kulit agar kelihatan lebih jelas dengan kemasan matte.

Dibuat dari 100% bahan alami, lembaran masker milik brand Amerika ini hadir dalam 4 varian. Bagi pemilik kulit sensitif, boleh cuba St. Ives Soothing Sheet Mask Oatmeal. Seperti namanya, bahan utama dari sheet mask untuk kulit sensitif ini terbuat dari oatmeal yang ditugaskan untuk menenangkan dan melembabkan wajah.

Sheet mask Wardah mempunyai 5, untuk memanjakan kulit sensitif, produk yang terbuat dari ekstrak green tea. Wardah Nature Daily Sheet Mask Green Tea menyejukkan dan mengurangkan kemerahan di wajah. Bahan-bahan alami yang dalam kandungan juga digabungkan dengan micro-particle-essence, supaya manfaatnya meresap terus dan membuat kulit sentiasa lembap.

Jenama kecantikan Korea ini telah beberapa kali mengeluarkan koleksi sheet mask, termasuk seri Dr. Logy. Hadir dalam 5 varian, satu diantaranya dirumus khusus untuk kulit sensitif. Tony Moly Dr. Logy Sensitive Mask Sheet mengabungkan chamomile, ekstrak lavender, dan herb complex yang kuat untuk menghidrasi kulit secara maksima serta menenangkan wajah yang sangat sensitif dan rawan terhadap risiko iritasi.

Sheet mask untuk kulit sensitif dan berjerawat. Kerana formulanya boleh menghidrasi dan menenangkan iritasi yang diakibatkan oleh pelbagai punca. Kandungan utama sheet mask ini terdiri dari centella asiatica yang dikenal baik dalam menenangkan dan menyembuhkan jerawat. Sodium hyaluronate yang mampu membekalkan kelembaban kulit.

Salah satu punca terjadinya kulit sensitif adalah disebabkan kekeringan melampau atau alergi terhadap sesuatu produk. Dove menyediakan lembapan berpanjangan untuk yang memiliki kulit kering atau dehidrasi. Ianya sabun yang mengandungi kandungan nutrisi tinggi demi penjagaan kulit agar ianya kelihatan lebih bersih dan lembut. Diuji secara klinikal, sabun mandi ini terbukti sesuai untuk kulit sensitif walaupun bersifat hypoalergik. Gunakan secara konsisten untuk hasil sempurna!

Sabun mandi yang berformulasi bebas bau ini secara perlahan-lahan membersih, mencuci dan mengekalkan lembapan pada masalah kulit sensitif cenderung kering. Formula unik ini mengandungi otameal atau bijirin oat, terbukti berkesan dalam melawan masalah keradangan atau alergi. Skin Relief Body Wash dari jenama Aveeno ini juga membantu menghasilkan kulit yang nampak lebih lembut, segar dan sihat selepas hanya satu cucian.

Diperkaya dengan Witch Hazel serta ekstrak Aloe Vera, sabun Thayers Peppermint Body Bar ini mengandungi 100% bahan semulajadi yang akan membantu dalam meredakan keradangan kulit. Kandungan Peppermint yang terdapat dalam sabun ini pula akan memberi kesan kelegaan dan sensasi dingin sepenuhnya untuk kulit anda. Vitamin C dan E yang terdapat di dalam sabun ini pula mengekalkan keanjalan kulit agar sentiasa terhidrat sepanjang hari walaupun berada di bawah sinaran terik matahari. Berfungsi sebagai anti-radang, ianya bertindak menyerap oksigen untuk membuatkan kulit anda bernafas dengan sempurna.

Body Wash ini adalah produk 2-dalam-1 bersifat bebas alkali, diperkaya dengan nutrien penting bagi membersih dan melembap kulit wajah serta badan anda. Ia juga bersifat hypoallergenik, bertekstur lembut serta ringan. Selain daripada sifatnya yang sangat tinggi khasiat, produk ini juga disyorkan oleh pakar dermatologi yang dapat membersih kotoran dalam liang pori pada wajah dan badan tanpa menyebabkan kekeringan atau kerengsaan seperti sabun biasa di pasaran.

Anda sudah mencuba berpuluh produk malah masih menghadapi masalah kulit sensitif? Ini mungkin sabun yang digunakan mempunyai kadar pH yang tinggi dan beralkali. Kadar pH yang tinggi dalam sabun boleh menyebabkan kulit anda menjadi lebih sensitif. Penyelesaiannya, gunakan sabun rendah pH seperti Eucerin pH5 Shower Oil ini. Produk ini mengandungi minyak semulajadi yang sesuai dengan kulit sensitif juga tidak memberi kesan melekit. Selamat tinggal kulit sensitif!

Ceramides atau, lemak yang berasal dari kolesterol membantu mengelak halangan kulit untuk mengekalkan kelembapan, sementara asid hyaluronik diketahui membawa 1000 kali beratnya dalam air, jadi kulit anda tetap terhidrasi tambahan. Losyen CeraVe ini yang mengandungi kedua-duanya. Ia bebas wangian sangat sesuai untuk jenis kulit sensitif, dan ia tidak terasa melekit atau berat pada kulit.

Diuji secara klinikal telah terbukti, losyen ini mampu untuk melembap secara mendalam bagi melegakan kulit dan keberkesanannya dapat dilihat dalam tempoh 3 minggu. Formula yang tidak berminyak ini menggabungkan ekstrak Aloe tulen dan titisan mikro Vaseline® Jelly untuk menjadikan kulit anda terasa lembap, sihat, segar dan licin. Menggabungkan penyembuhan titisan mikro Vaseline® Jelly dan lidah buaya, ianya mampu untuk menenangkan dan melegakan ketidakselesaan kulit bermaslaah. Losyen lidah buaya ini sesuai untuk melegakan kulit yang terbakar akibat pancaran matahari.

Diperkaya dengan bahan organik semulajadi seperti Virgin Olive Oil yang dapat menyerap ke dalam kulit lebih cepat bagi mengekalkan lembapan pada lapisan luaran kulit anda tanpa mengeringkannya. Dengan mengandungi Vitamin E, kulit anda akan membuatkan kulit terasa anjal. Tekstur berkrimnya pula mengandungi agen anti-penuaan yang dapat menghapuskan garis halus agar anda tampak awet muda. Berkesan untuk digunakan sebagai pelembap, anda tidak perlu risau kulit merengsa atau iritasi kerana kandungannya.

Menyembuhkan bekas luka, Bio-Oil Skincare Gel adalah produk yang boleh digunakan untuk wajah dan tubuh. Produk ini terkenal mampu memudarkan bekas luka dan mencegah stretch marks. Namun, sebenarnya gel ini boleh juga digunakan setiap hari di seluruh tubuh. Bio-Oil Skincare Gel sangat mudah menyerap pada kulit yang lembap usai mandi. Aromanya yang menenangkan berasal dari minyak calendula, lavender, rosemary, dan chamomile.

Naturals By Watsons Argan Bath & Body diformulasi dengan minyak Argan Morocco dan Vitamin E untuk menyuburkan dan menghidupkan semula kulit. Dikenali sebagai “cecair emas”, minyak ini meningkatkan keanjalan untuk kulit yang kelihatan muda dan berseri. Losyen untuk seluruh badan ini memberi lembapan harian dan meninggalkan kulit yang halus.